text:
महामहोपाध्याय पंडित मुकुन्द झा ‘बख्शी’
जे आन पण्डितक पोथी,से मुकुन्दकेँ थोथी-ई लोकोक्ति जाहि मैथिल व्यक्तित्वक परिचायक थिक,से छलाह महामहोपाध्याय पंडित मुकुन्द झा ‘बख्शी’।
पिता नंदलाल झा ‘बख्शी’ एवं माता योगमाया देवीक एकमात्र संतान करमहा अहपुर मूलक शाण्डिल्य गोत्रीय बख्शीकुलभूषण मुकुन्द महाभागक प्रादुर्भाव फसली साल १२७६आषाढ़ मास, कृष्णपक्ष,दशमी तिथि (करमहाकुलकीर्ति कौमुदी) तदनुसार आङ्गलवर्ष१८६९ईस्वीक उक्त दिन मातामह गृहग्राम रोहाड़ भवानीपुर (दरभंगा)मे भेलनि।जन्मक किछु मासक पश्चात् ओ अपन मायक संग आजुक मधुबनी जिलांतर्गत ढंगाहरिपुर बख्शी टोल स्थित पैतृकगृह आनि लेल गेलाह।हिनक बालरूपक शारीरिक आ’ मानसिक विकास सकारात्मक दिशामे होइत रहल।माता-पिताक छत्रछायामे हिनक शिक्षारम्भ उचित समयसँ भेलनि।बाल्यकालहिसँ ई कुशाग्रबुद्धि-सम्पन्न छलाह।
माय योगमाया देवीक कोरामे संरक्षण पाबि बालक मुकुन्द सात वसंतकेँ देखि चुकल छलाह, माय परलोकवासिनी भऽ गेलथिन।तेँ मातृहीन मुकुन्द मातृक आनि लेल गेलाह। नाना-नानी एहि नातिक भरण-पोषणमे कोनो तरहक त्रुटि नहि होबऽ देलनि।हिनक शिक्षाक उचित बेवस्था भेल।कालक्रमेँ पिता गुरुकुल परम्पराक अनुसार हिनका शिक्षित करबाक निर्णय लेलनि।
ज्ञातव्य अछि जे खण्डवलाकुलक संस्थापक म.म.महेश ठाकुरक शासनकालसँ निरन्तर हिनक पूर्वज लोकनि दड़िभङ्गा राजपरिवारसँ जुड़ल रहलाह।राजक प्रबंधनमे ओ लोकनि सदैव सहभागी रहथि।अनेक पुश्तसँ राजाश्रित रहबाक कारणेँ एहि बालकक शिक्षार्थ दड़िभङ्गा राजपरिवारक अभिरूचि उचिते छल।कुमार गुणेश्वर सिंहक पुत्र सुरेश्वर सिंहक सहयोगसँ हिनक शिक्षाक नवद्वार सृजित भेल।टभका निवासी मीमांसक शिरोमणि म.म.गुरुप्रवर चित्रधर मिश्रक सान्निध्यमे ई पाणिनीय व्याकरण एवं अन्यान्य कतिपय काव्यग्रंथक अध्ययन कयलनि।एही क्रममे पण्डौल निवासी पण्डित प्रवर विश्वनाथ झासँ सेहो व्याकरणादि विषयक ज्ञान प्राप्त कयलनि।प्रारंभिक शिक्षाक उपरांत उच्च शिक्षार्थ ई काशी चल गेलाह।काशीप्रवासमे अध्ययनक हेतु हिनका दड़िभंगा महाराज लक्ष्मीश्वर सिंहक आर्थिक सहयोग भेटैत रहलनि। महामहोपाध्याय पंडित जयदेव मिश्रसँ ई जैमिनीय मीमांसादि आस्तिक दर्शनक ज्ञान प्राप्त कयलनि।तत्पश्चात् काशी स्थित क्वीन्स कॉलेजक प्राचार्य म.म. गंगाधर शास्त्रीक सान्निध्यमे विविध शास्त्रादिक अध्ययन कयलनि।हुनकहि मार्गदर्शनमे ई शब्दशास्त्र आ’ सांख्यवेदांतक आचार्य परीक्षोत्तीर्ण भेलाह।गुरुदेवक मार्गदर्शन आ’ वाग्देवी सरस्वतीक असीम अनुकम्पा पाबि पण्डित मुकुन्द झा ‘बख्शी’ सर्वशास्त्र पारंगत भेलाह।
आचार्य उपाधिसँ सम्मानित भेलाक उपरांत पण्डित बख्शीजी अपन गाम हरिपुर बख्शी टोल आबि गेलाह।किछु दिनधरि गामे रहि जीविकोपार्जनार्थ बरेली (उ.प्र.) चल गेलाह।ओतऽ हिनका बरेली स्थित संस्कृत पाठशालामे जैनसाहित्यक आचार्य पदपर नियुक्त कयल गेलनि।पिताक इच्छानुसार सन् १८९६ ईस्वीमे पिलखवार गामक एक कुलीन ब्राह्मण परिवारमे हिनक विवाहोत्सव सम्पन्न भेल।हिनक अर्द्धांगिनी रुक्मिणीक श्वसुर-गृहपदार्पणोत्सव सन् १८९९ ईस्वीक दिसम्बर (अग्रहण)मासमे परम्परानुसार सम्पन्न भेल।गृहलक्ष्मीक गृहागमनसँ एहि परिवारमे सुख-समृद्धिक सुन्दर वातावरण सृजित भेल।धन-धर्मादि दृष्टिसँ हिनक दाम्पत्य जीवन अत्यधिक महत्त्वपूर्ण रहल।अध्यापन वृत्ति अर्थ आ’ सम्मान दुनू हिनका दैत रहल।अपन बहुमुखी प्रतिभाक कारणेँ अत्यधिक लोकप्रिय भेलाह।हिनक यश सुदूर प्रांतधरि पसरि गेल।फलत:काशी,पंजाब आदि क्षेत्रमे विशिष्ट सेवाक अवसर हिनका प्राप्त भेलनि।बरेलीसँ ई किछु समयक हेतु दड़िभंगा राजपरिवारक सेवामे आबि गेलाहि। एतहु ई अध्यापन कार्यसँ जुड़ल रहलाह। मुदा, महाराज लक्ष्मीश्वर सिंहक निधनोपरांत ई दड़िभंगा छोड़ि देलनि आ’ पुनः बरेली हेतु प्रस्थान कयलनि।बरेली स्थित राधा-कृष्ण मंदिरक प्रांगणमे संचालित एक विद्यालयमे प्रधानाध्यापक पदपर नियुक्त भेलाह। पाँच वर्ष धरि बरेलीमे सपरिवार रहि उक्त विद्यालयमे अध्यापनकार्य कयलनि।ओतहि हिनक पुत्र जयकृष्ण झाक जन्म भेल। तत्पश्चात् मुरादाबादमे ई अध्यापनकार्य कयलनि। सन् १९०४ईस्वीक जून मासमे मुरादाबादसँ ई गाम जा रहल छलाह।मुदा,मार्ग स्थित बदायूँ नगरमे शिष्य लोकनि हिनका किछु दिनक लेल रोकि गुरुदक्षिणाक रूपमे पर्याप्त धनराशि दऽ विदा कयल।ओहि धनराशिसँ सन् १९०५ईस्वीमे अपन पैतृक गृहक समीप शारदा मन्दिर संस्कृत विद्यालयक स्थापना कयलनि।एहि विद्यालयक संचालनकार्य अपनहि हाथ लेलनि।स्वयं सेहो अध्यापनकार्य करय लगलाह।विद्यालयक प्रबंधकेँ सुनिश्चित कऽ कालक्रमेण मथुरा हेतु प्रस्थान कऽ गेलाह।ओतऽ एक वर्ष धरि लक्ष्मण दासक महाविद्यालयमे अध्यापनकार्य कयलनि। तत्पश्चात् पुन: गाम आबि स्वस्थापित शारदा मंदिर संस्कृत विद्यालयक शैक्षणिक गतिविधिपर ध्यान केंद्रित कयलनि।जाहिसँ गाम-समाजक छात्रलोकनिकेँ हिनक मार्गदर्शन भेटय लागल।एहि मध्य सन् १९०६ईस्वीमे हिनक पिताक निधन भऽ गेलनि।पिताक श्राद्धक बाद अर्थोपार्जन हेतु पुन: बदायूँ चल गेलाह। मुदा,महारानी लक्ष्मीवतीक आदेशकेँ स्वीकार्य मानि ओतऽ नहि रहबाक निर्णय लेलनि।काशी स्थित महारानी लक्ष्मीवतीक निवासस्थल देवीपुर हिनक कर्मक्षेत्र बनि गेल।महारानी साहिबाक दरबारमे राजपण्डित ब्रजबिहारी झाक सहकर्मी बनि कुशलतापूर्वक कार्यसम्पादन करैत रहलाह।ओतऽ हुनका द्वादशाधिक वर्ष धरि दानाध्यक्ष पदपर कार्यरत् रहबाक सौभाग्य प्राप्त भेलनि।एहि तरहेँ पण्डित बख्शीजी दड़िभंगा राजपरिवारक लेल अत्यधिक प्रिय आ’ विश्वासपात्र रहलाह।खण्डवलावंशक्रमागत सम्मानित सेवकक क्रममे हिनक स्थान दशम छल।एहि मध्य सन् १९१५ईस्वीमे महाराज रमेश्वर सिंहक राजनगर (मधुबनी)स्थित राजप्रासादमे हुनक पुत्रद्वयक यज्ञोपवीत संस्कारक सुअवसरपर विद्वान लोकनिक हेतु व्याकरणादि विषयक धौतपरीक्षा आयोजित कयल गेल।बख्शीजी उक्त परीक्षामे अपन अलौकिक प्रतिभाक परिचय देलनि।तत्पश्चात् महाराज द्वारा हिनका धर्मसमाज संस्कृत कॉलेज,मुजफ्फरपुरमे श्रौतस्मार्त कर्मकाण्ड विषयक आचार्य पदपर नियुक्त कयल गेलनि।अपन उत्तम शैक्षणिक योगदानक कारणेँ एहि कॉलेज में हिनका प्रधानाचार्य पदकेँ सुशोभित करबाक सुअवसर प्राप्त भेलनि।हिनक मार्गदर्शन में एहि कॉलेजक अनेकानेक छात्र विद्वान भेलाह।अपन आत्मज जयकृष्ण झाकेँ सेहो श्रौतस्मार्त कर्मकाण्डादि विषय में यथोचित मार्गदर्शन कऽ उत्तम कोटिक विद्वान बनौलनि।लगभग दश वर्ष धरि एहि कॉलेजमे सेवारत रहलाक बाद सन् १९२८ ईस्वीमे महाराज रामेश्वर सिंहक आदेशानुसार मात्र तीन सय रुपेयाक मासिक मानदेयपर पटियाला राजक राजपण्डित पदकेँ सुशोभित करबाक सौभाग्य हिनका प्राप्त भेलनि।एक वर्ष तीन मास धरि ई पटियाला राजक सेवामे रहलाह।तदुपरांत हिनक पुत्र पण्डित जयकृष्ण झा ‘बख्शी’ पटियालाराजक उक्त पदकेँ स्वीकार कयलनि।पटियालासँ ई काशी आबि गेलाह।काशीमे मीरघाट स्थित रानीकोठामे हिनक प्रवास होइत अछि।एहि मध्य ब्रिटिश वायसराय द्वारा हिनका ‘महामहोपाध्याय’ उपाधिसँ सम्मानित कयल गेलनि।अपन पौत्र बालकृष्ण झाकेँ सेहो अपनहि लग राखि लगभग दू वर्ष धरि शैक्षिक मार्गदर्शन कयलनि।ज्ञात होइत अछि जे हिनक पौत्र बालकृष्ण झा ‘सरस’ सन् १९३५ईस्वीसँ हिनक निधनक छ: माह पूर्व धरि अपन पितामहक अंतेवासी बनि विशेष कृपा प्राप्त कयलनि।रानीकोठाक प्रवासमे ई अध्ययन-अध्यापन सह साहित्यसृजन व्यवसायमे सतत् व्यस्त रहैत छलाह।मैथिली साहित्यमे ख्यातिलब्ध साहित्यकार कविवर सीताराम झा हिनक संपर्कमे सदिखन रहैत छलाह।मुदा ध्यातव्य जे एहि बेरक काशीप्रवास पण्डित बख्शीजीक लेल शुभसूचक नहि रहलनि।हिनक गाम हरिपुर बख्शी टोल स्थित पैतृक गृहमे चोरि भऽ गेलनि,जाहिमे पर्याप्त आर्थिक क्षति भेलनि।तदुपरांत यमराजक डंका बाजि उठल।१५जनवरी,१९३४ ईस्वीक दिन सम्पूर्ण बिहार भूकम्पक झटकामे डोलि गेल।
प्राकृतिक विकट विनाशलीलामे धन-जनक अपार क्षति भेलै।धरतीक प्रचण्ड कोप एहू परिवारकेँ नहि बकसल।भूकम्पमे घर खसलासँ हिनक धर्मपत्नी रुक्मिणीक देहावसान भऽ गेलनि।एहन विषम परिस्थितिमे बख्शीजी काशीसँ गाम आबि गेलाह।अपन शोकसंतप्त जीवनमे शांति हेतु शिवाराधनाक मार्ग अपनौलनि आ शिवभक्तिसँ ओत-प्रोत भऽ जाइत रहथि।ओही साल (शाके १८५६)वैशाख मासमे अपन पैतृक गृहक सोझाँ पिता द्वारा खुनाओल पोखरिक पुबरिया मोहारपर शिवमंदिरक निर्माण करौलनि।तत्पश्चात् बख्शीजी काशीक हेतु पुन: प्रस्थान कऽ गेलाह।ताहि मंदिरद्वारक शीर्ष भाग स्थित शिलालेख रूपमे बख्शी विरचित काव्यश्लोक द्रष्टव्य अछि-
आसीत् खण्डवलाकुलीय नृपतिप्राप्त प्रतिष्ठो गुणै:।
श्लाघ्योभूरिबलेन भीमतुलितो बलम्हीतिनामा द्विज:।।
झोपाख्योस्य कुलेऽमले करमहाख्येभूत् सनाथ:सुधी:।
तत्सूनो स्वपितामहस्य सुधियोनाम्ना मुकुन्दो विदन्।।
भोलानाथममुं रसेषु वसुभू (शाके १८५६)शाके द्वितीयेऽनघे।
राधेमासि सुधानिधौ सुसमये चातिष्ठपच्छङ्करम्।।
ग्रामेऽस्मिन् कुलजै: स्वकैश्च बलिते सर्वे सपर्यापरा।
श्री शम्भोकृपया सुतार्थ निवहैर्मेदीं लभन्तां चिरम्।।
ई ध्यातव्य थिक जे ‘सम’ आ’ ‘विषम’ ई दुनू इहलौकिक उपहार सभक जीवन-व्यवहारकेँ प्रभावित करैत रहैत छै।क्यो अपन जीवनसंग्राममे सामयिक विषमतासँ घबराकऽ किंकर्त्तव्यविमूढ़ताक जालमे फँसि पराजित भऽ जाइत छथि तँ क्यो ताहिसँ परे रहि विजयश्रीकेँ वरण करैत छथि।जँ एक कुशल साहित्यकारक स्थितिपर विचार कयल जाय तँ यैह अनुभूति होइछ जे ओ कहियो पराजित नहि होइत छथि।हुनक चिन्तन सम आ’ विषम दुनू स्थितिसँ सामंजस्य स्थापित कऽ लैत अछि आ’ तदनुकूल साहित्यसृजनकेँ सार्थकता प्रदान करैत अछि।एहि कारणसँ ओ अधिकाधिक कीर्ति आ’ सम्मानकेँ अर्जित करैत छथि।म.म. मुकुन्द झा ‘बख्शी’ सेहो एही रूपक विशिष्टतासँ परिपूर्ण भेलाह।हिनक साहित्य चिन्तन इतिहास-दर्शन लोकव्यवहारादिसँ सम्बद्ध विविध विषयवस्तुकेँ यथार्थ रूपेण निरुपित करैत अछि।संस्कृत साहित्यक क्षेत्रमे हिनक योगदान सर्वाधिक रहल अछि।मौलिक रचनाक अतिरिक्त शिक्षार्थी लोकनिक समस्याक निदानार्थ कतिपय क्लिष्ट साहित्यक टीका एवं व्याख्या लिखि प्रकाशित करौलनि।मैथिली साहित्यमे सेहो हिनक योगदान महत्त्वपूर्ण रहल।
संस्कृत साहित्यमे पण्डित मुकुन्द झा ‘बख्शी’ महाभाग विरचित (१)करमहाकुलकीर्ति कौमुदी,(२)खण्डवलाकुलप्रशस्ति,(३)लक्ष्मीवतीचरितम्,(४)जनेश्वरीचरितम्,(५)गोकुलनाथकृत अमृतोदयनाटक टीका,(६)सप्तपविका निरुक्तविवृत्ति,(७)प्राकृतमञ्जरी,(८)कर्मकाण्डमन्त्रार्थ प्रदीप (छन्दोगानाम् कृते),(९)कर्मकाण्डमन्त्रार्थ प्रदीप (वाजस्नेयीनाम् कृते),(१०)सरला (लाट्यायन श्रौतसूत्रटीका),(११)नित्यकृत्य रत्नमाला (आह्निक पद्धति),(१२)शारदातिलक टीका,(१३)न्यायमुक्तावली टीका,(१४)जगन्नाथतीर्थयात्रा प्रकाश,(१५)अमरकोषटीका,(१६)गोभिल्यगृह्यसूत्रटीका,(१७)शंकर मिश्रकृत गौरीदिगम्बर प्रहसनटीका आदि प्रकाशित ग्रंथ हिनक उन्नत लेखनशैलीक परिचायक अछि।एहिसँ ई बुझना जा रहल अछि जे संस्कृत साहित्यमे बख्शीजी बहुविधिपारंगत छलाह।किन्तु मैथिली साहित्यक क्षेत्रमे ‘मिथिलाभाषामय इतिहास’ हिनक एकमात्र प्रकाशित कृति अछि,जाहि लेल हिनका मैथिली साहित्य परिषद् द्वारा मुज़फ्फरपुरमे आयोजित छठम अधिवेशनमे ‘साहित्य महोदधि’ उपाधि प्रदान कयल गेलनि।ज्ञातव्य अछि जे सन् १९३६ईस्वीमे आयोजित उक्त अधिवेशनक सभापतित्व रायबहादुर (स्व.)जयानंद कुमर कयने रहथि।तावत् धरि मैथिली भाषाक साहित्य शैलीक निर्धारण नहि भऽ सकल छल।ताहि अधिवेशनमे एतदर्थ गठित समितिक सदस्यरूपमे पण्डित बख्शीजी सेहो मनोनीत भेलाह।मिथिला भाषामय इतिहासक अतिरिक्त मैथिली भाषामे हिनक अनेकानेक स्फुट निबन्ध प्रकाशित अछि।एतबहि नहि,किछु भगवती आ’ शिवक गीत सेहो यत्र-तत्र सुनबामे अबैत अछि।किन्तु एकर थाह नहि लागि रहल अछि।एक ऐतिहासिक ग्रंथक रूपमे उपलब्ध ‘मिथिला भाषामय इतिहास’ मिथिलाक सामाजिक, राजनैतिक तथा सांस्कृतिक अतीतक वृहद् परिचायक अछि।विद्वताक कसौटीपर कसल प्राञ्जल संस्कृत शब्दावलीसँ परिपूर्ण गद्यशैलीमे विचलित एहि दस्तावेजमे खण्डवला राजवंश द्वारा मिथिला,मैथिल आ’ मैथिलीक प्रति कयल योगदान द्रष्टव्य अछि।बख्शीजीक समस्त साहित्यिक कृति एहि तथ्यक स्वत:प्रमाण अछि जे गद्य-पद्यमय साहित्य शैलीमे ई पटु छलाह।अपन विलक्षण व्यक्तित्व एवं कृतित्वसँ जीवनभरि सम्मानित होइत रहलाह।मैथिल लोकनि हिनका ‘करमहाकुलकमल दिवाकर’ एवं ‘साहित्य महोदधि’ उपाधिसँ सम्मानित कयलनि। सन् १९२२ईस्वीमे भारतधर्ममण्डल द्वारा हिनका ‘कर्मकाण्डभूषण’ उपाधिसँ सम्मानित कयल गेलनि।एही क्रममे राजसत्ता द्वारा सेहो सम्मानप्राप्ति होइत रहलनि।फलत: कर्मकाण्ड प्रधानाचार्य, महामहोपाध्याय आदि उपाधिसँ अलंकृत भऽ सम्पूर्ण भारतवर्षमे मिथिलाक गौरवकेँ समुन्नत कयलनि।
प्रस्तुत वृत्तान्त म.म. पण्डित मुकुन्द झा ‘बख्शी’जीक पौत्रद्वय पण्डित बालकृष्ण झा ‘सरस’ एवं हरिकृष्ण झा ‘बख्शी’क उक्ति आ’ सहमतिपर आधारित अछि।ध्यातव्य अछि जे म.म.मुकुन्द झा ‘बख्शी’केँ छ:टा पुत्री आ’ एकटा पुत्र भेलनि। पुत्र( स्व.) जयकृष्ण झा ‘बख्शी’सँ तीन पुत्र क्रमश: बालकृष्ण,(स्व.)आनंदकृष्ण आ’ हरिकृष्ण भेलथिन,ताहिसँ भरल-पुरल परिवार छनि।उपलब्ध साक्ष्य प्रामाणिकताकेँ स्वत:सिद्ध करैत अछि।
मिथिलाक पाण्डित्य परम्पराक कुशल संवाहक म.म.पण्डित मुकुन्द झा ‘बख्शी’ अपन अरसठि सालक जीवनयात्रामे बहुत किछु देखि चुकल छलाह।पाश्चात्य सभ्यताक प्रहारसँ आहत भऽ मिथिलाक सांस्कृतिक अवमूल्यनसँ नीक जकाँ परिचित छलाह आ’ तेँ अपन साहित्यसृजनमे व्यवहार-शुचितापर विशेष ध्यान दैत रहलाह।एक कुशल कर्मयोगी जकाँ समाज आ’ राष्ट्रक प्रति अपन भूमिकाक समुचित निर्वहन करितो गार्हस्थ्य धर्मक परिपालन सतत् करैत रहलाह।अपन पारिवारिक दायित्वमे कोनो तरहक त्रुटि नहि होबऽ देलनि। समयानुसार अपन छओ पुत्री क्रमशः शारदा,दुर्गा,अर्पणा, पार्वती,पद्मा आ’ सर्वमङ्गलाक पाणिग्रहण करा चुकल छलाह। सभकेँ कुलीन परिवारमे स्थान लागि गेल रहनि।पुत्रकेँ सेहो उचित स्थान भेटि चुकल रहनि। अर्जित धनराशिसँ पारिवारिक समृद्धि सुनिश्चित कऽ चुकल छलाह।एहि तरहेँ इहलौकिक कर्त्तव्यक निर्वाह करैत अपन जीवनकेँ धन्य बनाय अंततोगत्वा फसली साल १३४४,अग्रहण मास,शुक्लपक्ष,एकादशी तिथि,सोमवासर, तदनुसार १२ दिसम्बर १९३७ ईस्वीक दिन मोक्षतीर्थनगरी काशीमे एहि महामानवक महाप्रयाण भऽ गेलनि।एहि उज्ज्वल नक्षत्रक अस्त भेला सन्ताँ सम्पूर्ण समाज मर्माहत भऽ उठल।मुदा ‘कीर्तिर्यस्य स जीवति’ उक्तिक अनुसार हिनक योगदान सदैव पठनीय, स्मरणीय एवं अनुकरणीय रहत।
मिथिलाक एहि सपूतकेँ हार्दिक श्रद्धांजलि!
पूर्णेन्दु कुमार झा ‘बख्शी’
मुकुंद झा ‘ बक्शी ‘ ( १८६० – १९३८) .
———————————-
मुकुंद झा बक्शी संस्कृत क ख्यातिप्राप्त नामवर खासके कर्मकांड क विद्वान छलाह . वो काशी मे अध्यापन केलाक उपरांत किछु दिन पटिआला महाराज क दरवार मे राज पंडित रहलाक बाद मुजफ्फरपुर क धर्मसमाज कॉलेज मे १९१९ से १९३८ तक अध्यापन क कार्य केलैथ . जीवन क अंतिम समय काशी मे व्यतीत केलैथ .
मैथिली मे लघु व्याकरण आ अमरकोश पर टीका लिखलैथ .मैथिली मे हुनकर ऐतिहासिक कार्य मिथिला भाषामय इतिहास अछि । अहि किताब मे वो मिथिला के अंतिम शासक वंश खण्डवलावंश के पहिल राजा महेश ठाकुर से तत्कालीन महाराजधिराज रमेश्वर सिंह क विस्तृत इतिहास शामिल अछि . चार सौ वर्षक दौरान महल मे कतेको घटना और एपिसोड क जिक्र अछि .
सुप्रभात 🙏🏻
चित्र साभार বাবূ ফণীশ্ৱর্ ঝা (फणीश्वर)


c: text/html

text:
साँझु पहर फोनक घंटी बाजल । “ट्रिन न न ट्रिन न
न न ट्रिन न न न न... “
बिना अप्पन नाम बतोने रिसीवर उठेलहुँ । कोनो
जवाब नहि । दोसर कातसँ शांत ।
मुश्किलसँ पन्द्रह मिनट बाद फेर फोनक घंटी बाजल
। दोसर दिससँ फेरो कोनो आवाज नहि । शाइद हमर स्वर पशंद नहि हेतै अथवा कएकरो आओरसँ
गप्प करैक हेतै ।
रातिक एगारह बजे फेर फोन आएल, फोन उठेलहुँ, “हेलो
।“
कनिक कालक चूप्पीकेँ बाद उम्हरसँ, “हम मालकी बजै
छी, बहुत दिनक बाद फोन कए रहल छी, ठीक तँ छी ने ? साँझेसँ ट्राइ कए रहल छलहुँ मुदा
हिम्मत नहि भए रहल छल । ई कहै लेल एतेक राति कए फोन केलहुँ जे हमर ब्याह भए गेल ।“
“हमरा बुझल अछि ।“
“कोना ।“
“दुबईसँ एला बाद हम अहाँक गाम गेल रही ओहिठाम कएकरोसँ
बुझलहुँ जे दू महिना पाहिले अहाँक ब्याह दुरागमन दुनू संगे भऽ गेल मुदा ई की महर
इंतजार नहि कए पएलहुँ ।“
“हम बेबस रही..... अहाँक बच्चाकेँ पाँच महिनासँ
अपना पेटमे रखने-रखने, आगू दुनियाँक नजरिसँ बचेनाइ असम्भब छल ।“
“हम कहि कए तँ गेल रहि जे छह महिनासँ पहिले पहिले
आबि जाएब कि हमरापर बिश्वास नहि रहल ।“
“एहन गप्प नहि छै, हमर तन एहिठाम अछि मुदा मोन
एखनो अहीँ लग अछि परञ्च ई समाज, गाम आ परिवारक सामने हम हारि गेलहुँ ।“
“की अहाँक पतिकेँ ई गप्प सभ बुझल छनि ।“
“ हाँ ! अहाँक दऽ नहि
मुदा बच्चा दऽ बुझल छनि । ओ देवतुल्य लोक छथि, होइ बला हमर बच्चाकेँ सेहो अप्पन
नाम दै लेल तैयार छथि ... (कनिकाल दुनू कातसँ चुप्पीकेँ बाद) हम एखन एहि द्वारे फोन कएलहुँ जे हमरा आब ताकैक
वा फोन करैक चेष्टा नहि करब ओहि सभकेँ बितल गप्प जानि बिसरि जाएब...हुँऽऽ हुँऽऽऽ !”
कानेक स्वर संगे रिसीवर राखैक खटखटाहट, फोन बंद ।
*****
जगदानन्द झा 'मनु'
मो० 09212461006

robotstxt: allowed

filter: keep


text:
आई गुरुवार दिन 4 जुलाई के साढ़े नौ बजे दिन मे हुनकर निधन भ गेलन्हि. हिनकर निधन के खबर सुनि देशभर मे मैथिल लोक के बीच...कलाप्रेमी लोक के बीच शोक के लहर फैल गेल अछि.
92 साल के महासुंदरी देवी जी काफी दिन सं बीमार चलि
रहल छलीह. हिनकर अंतिम संस्कार शुक्रदिन हिनकर गाम रांटी मे कएल जएतन्हि.
रांटी मधुबनी जिला के राजनगर ब्लॉक मे पड़ैत अछि... मधुबनी सं राजनगर गेलाह पर बीच मे रांटी आबैत अछि.
उम्र बेसि होए के कारण पिछला कई मास सं बीमार चलि रहल छलीह. खनाए-पीनाए सभ कम भ गेल छलन्हि. कहि सकय छी जे एक तरहे बंद भ गेल छलन्हि.
महासुंदरी देवी जी अपना पाछा तीनटा पुत्र दूटा पुत्री आओर नाती-पोता सं भरल परिवार छोड़ि गेलखिन्ह. अगर मिथिला-मधुबनी पेंटिंग के दुनिया मे लोक जानैत अछि तं अहां कहि सकय छी हिनका बदौलत.
मिथिला...खासकर दरभंगा-मधुबनी के गाम-गाम...घर-घर मे मिथिला पेंटिंग के लोकप्रिय बनाबय मे हिनकर बड़ पैघ योगदान छनि.
एहि के कारण हिनका पद्मश्री के अलावा सैकड़ों राष्ट्रीय-अंतर्राष्ट्रीय अवार्ड सं सम्मानित कएल गेल छलन्हि. महासुंदरी देवी जी छह बेर राष्ट्रपति सम्मान सं सम्मानित भेल छथिन्ह. शिल्प गुरु...तुलसी सम्मान जकां दर्जनों सम्मान.
बिहार सरकार हिनका पर एकटा फिल्म सेहो बना रहल अछि.
महासुंदरी देवी जीक निधन मिथिला लेल बड़का नुकसान अछि. भगवान हुनकर आत्मा के शांति प्रदान करथुन्ह आ परिवार के शक्ति.


text:
Maithili Motivational Quotes: गाैतम बुद्धके का प्रेरणादायी विचार मैथिलीमे, स्वामी विवेकानन्द का प्रेरणादायी विचार मैथिलीमे, बाबा भीम राउ अम्बेडकर का प्रेरणादायी विचार मैथिलीमे, संदीप महेश्वरी का प्रेरणादायी विचार मैथिलीमे।
Swami Vivekanand Inspirational Quotes in Maithili
1. “उठ , जाग आओर ता धरि नइँ रूक जा धरि लक्ष्य नै प्राप्त भ जाए”
2. उठ हमर शेर ! आ ई भ्रमणके हटा दिही जे तु भेडा छी, तु एक अमर आत्मा छी, तु मुक्त छी,धन्य छी,तु सनात छी, तु तत्व नइँ छी आ नइँ त शरिरे छी, तत्व तोहर सेवक छियो तु तत्वके सेवक नइँ
3. व्रह्माण्डके सब शक्तिसभ पहिनेसँ अपनेसभके छियै, आओर अपन आखिँपर हात राखि लैत छियै आ फेर कानैत छियै कि कतेक अन्हार छै दुनियाँ !
4. जेना अनेक ठामसँ बहैबला धारा समुन्द्रमे जा क’ मिल जाइ छै , तहिना मनुख्ख चलि रहल हरेक रस्ता , चाहे ओ नीक रहए या खराब भगवान धरि पहुँच जाइ छै
5. किनको निन्दा नइँ करी,जँ अहाँ सहयोगके लेल हात बढा सकैत छी, त जरूर बढाउ, जँ नइँ बढा सकैत छी ,त अपन हात जोरू,अपन भाएके आशीर्वाद दियौ, आऔर ओकरा अपन रस्तापँ जाए दियौ
Quotes Of Swami Vivekanand in Maithili
6. दिल आ दिमागके लड़ाइमे सदैव दिलके सुनू
7. कोनो दिन,जाहिया अहाँकेँ कोनो समस्या नइँ आएत,त अहाँ सुनिश्चित भ जाउ जे अहाँ गलत रस्तापर चलि रहल छियै
8. स्वतन्त्र हएबाक साहस करू,जत धरि अहाँक विचार जाइए ओत धरि जाइके साहस करू आओर ओकरा अपन जीवनमे उतारैएके साहस करू
9. कोनो चीजसँ नइँ डर , तु अद्भुत काम करबिही,निडरते छियै जे एक क्षणमे परम आनन्द आनि दैत छै ।
Gautam Buddha Quotes in Maithili
1. एक क्षण एक दिनके बदैल सकैए। एक दिन एक जीवनके बदैल सकैए आ एक जीवन समुच्चा दुनियाँके बदैल सकैए।
2. जे लोक अपन जिनगी समझदारी सङ्ग जिबैत छै, ओकरा मृत्युसँ सेहो डर नइँ लगैत छै।
3. बितलपर धियान नइँ दी। भविषयक चिन्ता नइँ करू। अपन मोनकेँ बस्स वर्तमानमे केन्द्रीत करू।
4. पन मोक्ष लेल स्वयं प्रयत्न करी। दोसरपर निर्भर नइँ रही।
5. बेसी बजनिहार व्यक्ती किछु नइँ सीख पबैत छै। समझदार व्यक्ती ओ कहाइत छै जे क्रोध नइँ करए बला धीरज रखए बला आ नीडर होइत छै।
6. कोनो विवादमे जखने हमसब क्रोधित होइत छी, सत्यक मार्ग छोड़ि क’ अपन बचावमे लागि जाइत छी
7. चाहे अहाँ कतबो पवित्र शब्द सुनिलिय वा कि पढिलिय मुदा जाधरि स्वयंकेँ जीवनमे लागू नइँ करबै किछु लाभ नइँ हएत।
8. जे ईर्ष्या आ शत्रुताक आगिमे जरै छै ओकर एहि दुनियाँमे हंसी आ प्रसन्नता स्थायी नइँ भऽ सकैए। जँ अहाँ अन्हारमे डूबल छी त इजोतक खोजी किएक नइँ करै छी।
9. स्वास्थ सबसँ महत्वपूर्ण उपहार होइछै, संतोष सबसँ बढ़िक धन होइछै आ इमन्दारी सबसँ नम्हर सम्बन्ध होइछै।
10. क्रोधकेँ प्रेमसँ,बुराइकें अच्छाइसँ,स्वार्थीकेँ उदारतासँ आ झुट्ठा लोककेँ सच्चाइसँ जीतल जा सकैत छै
Sandeep Maheshwari Quotes in Maithili
1. जेकरा अकेले चलैके हिम्मत रहै छै एकदिन ओकर पाछू भीड चलै छै।
2. कामयाव लोक अपन निर्णयसँ दुनिया बदैल दै छै जब कि नाकामयाव लोक दुनियाके डरसँ अपन फैसला बदैल दै छै।
3. जीत आ हार अहाँक सोचपर निर्भर करैय, मानि लिअ तँ हार हएत जँ ठानि लिअ तँ जीत हएत।
4. जा धरि अहाँ अपनासँ नइँ हारि जएबै; ता धरि दुनियाक कोनो तागत हाराए नइँ सकत।
5. जेना पतझरके बिना गाछमे पत्ता नइँ आबै छै; ठीक ओहेने कठीनाइ आ संघर्षके बिना नीक दिन नइँ आबै छै।
6. समय तु जतेक परेाशान करि ले हमरा लेकिन एकदिन हम तोरा बदैल देबौ।
7. यदि अहाँ ओइ बखत हसिँ सकै छी जब अहाँ भितर पुरापुरी टुटि चुकल छी; तँ दुनियाक कोनो तागत अहाँकेँ तोड़ि नइँ सकत।
8. जिन्गीमे पछतेनाय छोडि दिही; किछ एहन कर कि तोरा छोड़ैबला लोक पछताबौ ।
9. जे आदमी कहियो गलती नइँ कएलक, से कहियो किछ नया करैके कोसिस नइँ कएलक।
10. गलती करैमे कोनो खराब बात नइँ अछि, मुदा बेर बेर एके गलती कएनाइ सबसँ बड़का गलती अछि।
Dr. B. R. Ambedkar Quotes In Maithili
1. हम रातिभरि एहि लेल जगैत छी किएकी हमर समाज सुतैत अछि।
2. जे कोम इतिहास नइँ जनैछै ओ कोम कहियो इतिहास नइँ बनि सकैए।
3. बुद्धिक विकास मानव अस्तित्वके पहिल लक्ष्य हेबाक चाही।
4. कोनो चिजके स्वाद बदलल जा सकैए मुदा विषकेँ अमृत किन्नहु नइँ कएल जा सकैए।
5. सागरमे मिलिक’ अपन पहिचान गुमौनिहार पानीक एक बुंदक विपरीत मनुख जइ समाजमे रहैत अछि ओत ओ अपन पहिचान नइँ गमबैत अछि।
6. समान्यता: कोनो स्मृतिकार ई नइँ बताएत जे अहाँक सिद्धान्त किए अछि आ केहन अछि।
7. मनुख बस समाजक विकास लेल नइँ जन्मल अछि बल्की स्वयंके विकास लेल जन्मल अछि।
8. गुलाम बनिक’ जीयब त कुत्ता समझिक’ लात मारत ई दुनियाँ आ नबाब बनिक’ जीयब त शेर समझिक’ सलाम करत ई दुनियाँ।
9. सब लोक जे ‘मिल’ सिद्धान्त अनुसार ‘एक देश दोसर देशपर’ शासन नइँ कऽ सकबाक नारा दोहरबैत अछि ओकरा ज्ञात हेबाक चाही जे ‘एक वर्ग सेहो दोसर वर्गपर’ शासन नइँ कऽ सकैए।
10. एकटा सुरक्षित सेना एकटा सुरक्षित सीमासँ बहुत बेसी नीक छै।


text:
मोबाईलक अलार्मक घर-घरी सुनि कऽ मिश्राजीक निन्न टूटि गेलैन्हि। ओ मोबाईल दिस तकलाह आ अलार्म बन्न करैत फेर सुतबाक उपक्रम करऽ लागलाह। आ की कनियाँक कडगर आवाज कान मे ढुकलैन्हि- "यौ किया अनठा कऽ पडल छी? साढे पाँच बजै छै। उठू, नै तँ बच्चा सभ केँ इसकूल लेल के तैयार करओतैक। हम नस्ता बनाबै लेल जा रहल छी। भरि दिन तँ अहाँ आफिस मे कुर्सी तोडबे करै छी, कनी घरो पर धेआन दियौ।" मिश्राजी बिना कोनो विरोध केने पोस माननिहार माल जाल जकाँ चुपचाप बिछाओन सँ उतरि बाथरूम मे ढुकि गेलाह। निवृत भेलाक बाद बच्चा सब केँ उठाबऽ लगलाह। बच्चा सब हुनकर कुशल नेतृत्व मे इसकूल जयबा लेल तैयार हुए लागल। एकाएक बडका बेटा राजू बाजल- "पापा अहाँ हमर कापी आनलहुँ?" मिश्राजी- "नै, बिसरि गेलहुँ। काल्हि आफिस मे बड्ड काज छल।" राजू बाजल- "अहाँ तीन दिन सँ बिसरि रहल छी। रोज आफिसक काजक लाथे हमर कापी नै आबि रहल अछि। अहाँ केँ हमर काज मोन नै रहैए।" ओम्हर सँ कनियाँक स्वर भनसाघर सँ बहराएल- "इ तँ हिनकर पुरान आ पेटेण्ट बहाना अछि। घरक कोनो काज मे हिनकर कोनो अभिरूचि नै छैन्हि। आइ हम अपने तोहर कापी आनि देबह।" कहुना बच्चा सब केँ तैयार करा मिश्राजी बस-स्टाप धरि बच्चा सब केँ छोडि डेरा अएलाह तँ कनियाँ एकटा नमहर लिस्ट हाथ मे थमा देलखिन्ह। सब्जी, आटा, दूध आ आन वस्तु सबहक लिस्ट। मिश्राजी बजलाह- "कनी दम धरऽ दियऽ। हम बडद जकाँ भरि दिन लागल रहै छी, तइयो अहाँ सब केँ हमरे सँ सिकाईत रहैए।" कनियाँ कहलखिन्ह- "बियाहि कऽ अहाँ आनलहुँ आ सिकाईत करै लए भाडा पर लोक ताकी हम?" बेचारे मिश्राजी चुपचाप बाजार दिस ससरि गेलाह। बाट मे बाबूजीक फोन मोबाईल पर एलेन्हि- "हौ, मकानक देबाल नोनिया गेलैक। रंग करबाबै लए पाई कहिया पठेबहक?" मिश्राजी बिहुँसैत बजलाह- "अगिला मास पाई पठा सकब।" पिताजी खिसियाईत कहलखिन्ह- "कतेको मास सँ तौं अगिला मासक गप कहै छह। इ अगिला मास कहियो आओत की नै।" मिश्राजी केँ अपन गामक सीमान परहक ढेपमारा गोसाईं मोन पडि गेलैन्हि, जकरा पर सब कियो आबैत जाईत एकटा ढेपा फेंकि दैत छलै। हुनका बुझाइ लगलैन्हि जे ओ ढेपमारा गोसाईं भऽ चुकल छथि।
दस बजे मिश्राजी आफिस पहुँचलाह। कनी काल मे आफिसर अपना कक्ष मे बजा कऽ पूछलखिन्ह- "काल्हि एकटा अर्जेण्ट फाईल नोटिंग लए देने छलहुँ आ अहाँ बिना काज केने भागि गेलहुँ।" मिश्राजी- "सर, बिसरि गेलियै। एखन कऽ दैत छी।" आफिसर- "नित यैह बहाना रहैए। किछो यादि रहैए अहाँ केँ?" मिश्राजी सोचऽ लागलाह- "इहो नै छोडलक। कुर्सी पर बैसल अछि तँ हुकूमत देखबैए।" आफिसर हुनका चुप देखि कहलैथ- "की कोनो नब बहाना सोचै छी की? जाउ काज कऽ कऽ दियऽ।" मिश्राजी- "सर, कहलौं ने बिसरि गेल रही। तुरत कऽ दैत छी।" आफिसर- "अच्छा, रोज तँ यैह बहाना रहैए। किछो मोन रहैए की नै? अपन नाम तँ मोन हैत ने। की नाम अछि अहाँक श्रीमान विनय मिश्राजी।" मिश्राजीक मूँह सँ हरसट्ठे निकलल- "ढेपमारा गोसाईं।"


text:
नवका- पुरनका लेख सर्च करु...
मेट्रो मे संभलि कs...
दिल्ली मेट्रो सं आबय जाए छी... यात्रा करय छी त संभलि कs. ट्रेन पर चढ़य सं पहिने देखि लिअ जे कहिं अहां महिला कोच मे त नहि चढ़ि रहल छी. एहन नहि होए कि कहिओ महिला कोच मे चढ़ि जाए आओर पीटा जाए.
हम मजाक नहि करि रहल छी. एहन भेल अछि. दिल्ली मेट्रो के महिला कोच मे चढ़ि गेल किछ लड़का के महिला सभ जमि कs पिटाई कएलीह. लड़का सभ कहैत रहि गेल जे सभ कोच भरल अछि. एहि मे ठाड़ होए के जगह अछि ताही लेल चढ़ि गेल छी.
मुदा महिला सभ कहां मानय वाला छलीह. ओ करय लगलीह दन-दनादन पिटाई. जमि कs धुनाई कएलीह. महिला कोच मे जे महिला के मौका मिललन्हि अपन हाथ अजमा देलीह. कइटा लड़का के उठा-बैसक सेहो कराएल गेल.
ई एक ठाम के बात नहि अछि. एहन कइ ठाम भेल अछि. ओना एहि मे किछ लड़का सभ के सेहो बदमाशी रहैत अछि जे ओ महिला कोच मे जानि कs चढ़ि जाए छथिन्ह आ घुसय के कोशिश करय छथिन्ह.
मुदा कई बेर लोक धोखा सं... अनजानापन मे सेहो चढ़ि जाए छथिन्ह. असल मे दिल्ली के मेट्रो ट्रेनक पहिल कोच महिला कोच करि देल गेल अछि. ई कोच महिला के लेल रिजर्व अछि. एहि मे घुसला पर 200 टका के फाइन सेहो अछि.
मुदा चूंकि ई मेट्रो के पहिल कोच अछि आओर कोनो स्टेशन पर घुसैत ...आ सीढ़ी सं उतरैत-चढ़ैत प्लेटफॉर्म पर अएला पर सामने मे पहिले कोच देखाएत अछि. यानी कोनो प्लेटफॉर्म पर पहुंचु सामने आ त पहिल कोच मिलत आ आखिरी.
एहि सं कई बेर ट्रेन लागल रहैत अछि त लोक ई सोचि कि गाड़ी खुलि नहि जाए...ट्रेन छुटि नहि जाए... सामने जे बोगी... कोच देखय छथिन्ह घुसि जाए छथिन्ह. आब चढ़ला पर भान होए छनि जे ओ गलत कोच मे चढ़ि गेलाह.
एहन मे ओहि पुरुष के पिटाई भs जनाए...एकरा त अहां अन्याय कहि सकय छी. एहि कोच मे चढ़ला पर सरकार... मेट्रो के तरफ सं 200 टका के फाइन राखल गेल अछि. अगर कोई गलती सं चढ़ि गेल अछि त ओकरा सं फाइन लिअ.
जे जुर्माना अछि ओ वसूल करु. मुदा ई कि अहां जे सामने आएल धुनि देलिअई. एकरा सही नहि ठहराएल जा सकैत अछि. हां अगर ओ आदमी गलत हरकत करैत अछि तखन ठीक अछि.
आखिर माए-बहिन के सुरक्षा...सुविधा के लेल त एहन कएल गेल अछि. दिल्ली मे काफी संख्या मे महिला काम-काज के सिलसिला मे मेट्रो सं यात्रा करय छथीह. मेट्रो के ई नीक कदम अछि.
मुदा एकर आड़ मे अहां ककरो शारीरिक दंड द कानून अपन हाथ मे किएक लs रहल छी. रिजर्व महिला कोच रहला के बादहुं काफी संख्या मे महिला दोसर कोच मे सेहो यात्रा करय छथीह. हुनका कोई नहि टोकय छनि.
एहन मे अगर गलती सं एक -दू लोक अगर रिजर्व कोच मे चढ़ि जाएत अछि त ओकरा दोसर कोच मे जाए लेल कहि देल जाउ... फेर सभ कोच एक-दोसर सं इंटरलिंक रहते अछि.
मेट्रो रेल के सेहो प्लेटफॉर्म पर सतर्कता बढ़ाबय पड़त... लोक मे जागरुकता फैलाबय पड़त. जेहि सं एहन फेर सं नहि होए. सिर्फ पोस्टर चिपका देलाह... कानून बना देलाह सं किछ नहि होएत अछि.
हर स्टेशन पर सुरक्षाकर्मी होबाक चाही... टिकट चेक करय वाला होबाक चाही. आओर अगर महिला कोच रिजर्व अछि त एकरा अमल मे लाबय के लेल प्लेटफॉर्म पर किछ कर्मचारी त होबाके चाही. जे नहि के बारे मे दिखाएत अछि.
सदस्यता लें टिप्पणियाँ भेजें (Atom)


text:
बिहार मे एक सितंबर गुरुवार सं हाई स्कूल शिक्षक पात्रता परीक्षा फार्म मिलनाय शुरू भ गेल अछि. फार्म 9 सितंबर तक मिलत.
भरल फार्म अहां 12 सं 20 सितंबर के बीच जमा क सकय छी. एक बात ध्यान राखब जे जेहि ठाम सं फार्म खरीदब ओहिठाम जमा करब.
फार्म जमा करय के बाद जे रसीद
मिलत ओ अहांक एडमिट कार्ड के काज करत. एहि लेल ओहि रसीद के संभालि क राखब.
सरकार के तरफ सं कहल गेल अछि जे पिछला बेर कई सेंटर पर भेल हो-हंगामा के देखैत एहि बेर हर सेंटर पर पांचटा काउंटर बनाएल जाएत.
महिला... विकलांग के लेल आओर एसएस-एसएटी उम्मीदवार के लेल अलग-अलग काउंटर रहत.
पिछला दिन प्राइमरी आओर मिडिल स्कूल के लेल सेहो फार्म भरल गेल छल. ओहि मे लोक सभ काफी संख्या मे फार्म भरलखिन्ह. एतेक लोक फार्म भरलखिन्ह जे सरकार के दोबारा सं फार्म छपबाबय पड़ल.
पात्रता परीक्षा फार्म के दाम आम लोक के लेल डेढ़ सय टका राखल गेल अछि. जखन कि एसएस/ एसटी उम्मीदवार के लेल एकर दाम 75 टका रहत.
तं देर नहि करि जल्दी सं फार्म खरीद... नीक सं पढ़ि ओकरा भरि जमा करि दिअ. फार्म भरला के बाद परीक्षा के तैयारी सेहो शुरू करि दिऔ. अहां सभ के हमर शुभकामना.


text:
सर्वत्र लेखक सम्मानित होइत छथि, प्रकाशककें अर्थ आ प्रतिष्ठा-लाभ होइत छनि. मुदा, जाहि आधारपर ओ सब यश आ अर्थ-लाभ करैत छथि, ओहि पाठकवर्गकेँ केओ नहि जनैत अछि, ने केओ पुछैत छनि. गत किछु दशकमे पोथी पढ़बाक प्रवृत्ति कमल अछि. इंटरनेट ओहिमे आर सहायक भेलैक अछि.
एहि सभकेँ देखैत ‘यदुनाथ सार्वजनिक पुस्तकालय’(लालगंज, सरिसब-पाही, मधुबनी) मैथिली एवं संस्कृतक विशिष्ट साहित्यकार जे. वी.एम. संस्कृत कालेज, मुम्बइक पूर्व प्रधानाचार्य पं. श्यामानन्दझा(1906-1949ई)क स्मृतिमे पाठककेँ सम्मानित करब आरम्भ कएलक अछि. एहि योजनाक अन्तर्गत पुस्तकालयसँ निर्गत सर्वाधिक पोथी पढ़निहारकेँ प्रत्येक वर्ष एकैस सए एक टाका, अंगवस्त्र आ प्रशस्तिपत्रक संग सम्मानित कएल जएतनि. पहिल ‘पं. श्यामानन्दझा स्मृति-पाठक-सम्मान’ समारोहक आयोजन 27 जुलाइ, 2015केँ, पं.झाक एकसए दशम जन्मदिनक अवसरपर पुस्तकालय परिसरमे भेल.
उक्त अवसरपर साहित्य अकादमीसँ पुरस्कृत डा. रामजी ठाकुर, वर्ष 2014मे सर्वाधिक पोथी पढनिहार श्रीउमानाथ मिश्रकेँ सम्मानित कएलनि. मुख्य अतिथि छलाह राष्ट्रपतिसँ सम्मानित डा. किशोरनाथ झा. कार्यक्रमक आरम्भ शिवानी कुमारी द्वारा श्यामानन्द झाक संस्कृत आ मैथिली रचनाक गायन/पाठसँ भेल. नीतू कुमारी हुनक व्यवहारिक गीत प्रस्तुत कएलनि. प्रो. विश्वेश्वर मिश्र, डा.यशोदानाथ झा, अमल कुमार झा, शैलेन्द्र आनन्द, डा. शिवशंकर श्रीनिवास, डा.रमानन्द झा‘रमण’क संग परिसरक गणमान्य व्यक्ति मैथिली आ संस्कृत साहित्यमे पं. श्यामानन्द झाक अवदान एवं साहित्यक प्रचार-प्रसारमे पाठकक महत्त्वपर पर विचार व्यक्त कएल.
पुस्तकालय-प्रभारी मदन कामति जनौलनि जे एहि सम्मानक निर्णयक घोषणाक उपरान्त पोथी पढ़बाक प्रतिस्पर्द्धा बढ़ि गेल अछि. पुस्तकालयक अध्यक्ष, पं. जीवनाथ मिश्र ‘यदुनाथ सार्वजनिक पुस्तकालय’ द्वारा ग्रामीण-क्षेत्रमे विद्या-प्रचार आ युवावर्गक सक्रियताक लेल कएल जाइत प्रयासक जनतबक संग स्वागत कएल. प्रो. अशर्फी कामति धन्यवाद ज्ञापन कएलनि.
(रिपोर्ट-फोटो : रामानंद झा 'रमण')
Tags: हालचाल हालचाल : एहिपार


text:
दरभंगा,मिथिला मिरर-अमलेंदु शेखर पाठक: रातिक नीरवतामे बहिन लोकनिक समवेत स्वर पसरब शुरू भऽ गेल अछि। छठिक पारण केर रातिएसँ बहिन लोकनि एकठाम जमा भऽ सामा खेलब आरम्भ कऽ देलनि अछि। भाइ केर दीर्घ जीवन, हुनक सुयश, हुनक समग्र विकास, हुनक गुणक बखान करैत बहिन लोकनिक सामूहिक गीत-स्वर वातावरणमे मिसरी घोरि रहल अछि- ‘गाम के अधिकारी तोँहे बड़का भैया हो…।’ एकरा संगहिँ झरकाओल जा रहल अछि ‘चुगिला’ केर मुँह। बहिन लोकनि ‘साम-चक साम-चक अबिहऽ हे…’ केर संगहिँ माटिक बनाओल कुरूप चुगिला केर मुँह झौँसैत गाबि रहल छथि- ‘इण्डामे गरइ छपपट करै चुगिला केर बहुआ साँझे मरै।’
सगरो मिथिलामे सामा-चकेबा खेलबामे बहिन लोकनि जूटल छथि। से पहिल दिन अबोध बहिन सेहो सामा छूलनि तँ वयोवृद्धा बहिन सेहो। सभ अपन भाइ केर नाम लऽ हुनक कल्याण-कामनामे जुटल छथि। हालेमे जन्म लेनिहार भाइ होथि आ कि एहन वयोवृद्ध भाइ जिनका मुँहमे एगो गोट दाँत नञि बचल होनि सभक नाम गीतमे बहिन लोकनि लऽ रहल छथि।
पद्मपुराणमे वर्णित अछि कथा
ओना एकरा लोकपर्व कहि सम्बोधित कयल जाइत अछि, मुदा एकर सम्बन्ध पद्मपुरणाक कथासँ अछि। ओहिमे वर्णित अछि जे भगवान श्रीकृष्णकेँ जाम्वती नामक स्त्रीसँ एक पुत्र आ एक पुत्र छलथिन। पुत्रक नाम छलनि साम्ब आ पुत्री छलथिन सामा। सामा केर विवाह चारुवक्त्रसँ भेल छलनि जे जनकण्ठमे चकबा नामसँ विराजमान छथि। सामाकेँ वृन्दावनसँ अत्यधिक स्नेह छलनि। ओ नित्य वृन्दावन जाथि आ ओहि ठाम सप्तर्षि लोकनिक दर्शन करथि आ कथा-पुराण सुनि घुरि आबथि। एहि बातकेँ चूड़क (चुगिला) नोन-मिर्चाइ लगा श्रीकृष्णकेँ कहलथिन जे सामा चोरा-नुका कऽ वृन्दावन जाइ छथि। चूड़क तेना एहि बातकेँ रखलक जे श्रीकृष्ण क्रोधित भऽ गेला। ओ सामाकेँ श्राप दऽ देलथिन जे अहाँ चोरा-नुका कऽ वृन्दावन जाइ छी तँ पक्षी बनि जाउ आ वृन्दानवनमे वास करू। एहि शापसँ सामा पक्षी भऽ गेली। श्रीकृष्णक एहि श्रापसँ सामाक पति चारुवाक्त्र अत्यन्त दुखी भेला। ओ महादेवक तपस्या आरम्भ केलनि।
महादेव प्रसन्न भऽ वरदान मङबा लेल कहलथिन तँ ओ कहलनि जे भगवान श्रीकृष्णक शापसँ हुनक प्रिया सामा पक्षी भऽ गेली अछि तेँ शिव हुनको पक्षी रूप देथि, जाहिसँ ओ वृन्दावनमे हुनका संग रहि सकथि। तखन महादेव हुनका चक्रवाक (चकवा) पक्षी बना देलथिन। ओ सामाक संग वृन्दावनमे रहऽ लगला। एमहर साम्ब ओहि समयमे बाहर छला जखन ई घटना भेल छल। घुमला तँ सभटा जतनब भेलनि जाहिसँ ओ अत्यन्त दुखी भेला। दुखी साम्ब बहिन-बहिनोइ केर उद्धार लेल श्रीकृष्णक आराधना आरम्भ केलनि। पिता श्रीकृष्ण हुनक तपश्चर्यासँ प्रसन्न भेलथिन आ वरदान मङबा लेल कहलथिन। तखन साम्ब अपन बहिन-बहिनोइ केर उद्धार लेल निवेदन केलथिन। एहिपर श्रीकृष्ण कहलथिन ‘कार्त्तिक मास हमर प्रिय अछि। तेँ कार्त्तिक मासक कृष्ण पक्षक पड़िवमे खढ़क वृन्दावन, सप्तर्षि, सामा, चकबा आ अहाँक माटिक मूर्त्ति बना नित्य पूजा करथि। गामक बाहर खेतमे ओकरा घुमावथि। माटिक चुगिला बनाबथि आ ओकर मुँह झरकाबथि। कार्त्तिक पूर्णिमाकेँ मूर्त्ति सभक विसर्जन करथि आ भायकेँ मधुर आदि भोजन कराबथि। तखन सामा शाप मुक्त हेती। ’भगवान श्रीकृष्णक निर्देशक आलोकमे साम्ब अपना देश भरिमे स्त्रीगण लोकनिसँ कार्त्तिक मासमे सामा केर पूजन करेलनि जाहिसँ सामा आ चक्रवाक शाप मुक्त भेला। सामा अपना भाइकेँ आशीर्वाद दैत कहलथिन जे कार्त्तिक मासमे जे कोनो बहिन सप्तर्षिक संग हुनक भाय साम्ब आ हुनक पूजन करती तिनका हुनके सन भाय प्राप्त हेथिन आ ओ सोहाग आ सन्तानसँ भरल-पुरल रहती। पद्मपुरणाक एही कथाक आधारपर सामा-चकेवाक खेल कार्त्तिक मासमे पूर्णिमा धरि बहिन लोकनि पूरा मनोयोगसँ करै छथि।
एहि कथानकमे इहो जनश्रुति जुड़ल अछि जे चूड़क वृन्दावनमे आगि लगा सामा आ चक्रवाककेँ डाहबाक प्रयास केलक, मुदा तेहन बरखा भेल जे ओ किछु नञि बिगाड़ि सकल। भाय साम्ब आ बहिन सामाक स्नेहकेँ अपना जीवनमे साकार करबाक अभिलाषासँ बहिन लोकनि आइयो सामा-चकेवाक खेलमे जुटल छथि। बहुत रास बहिन लोकनि अपने हाथे माटिक सामा बनेलनि अछि तँ अधिकांश कुम्भकार द्वारा विभिन्न रंगसँ ढेउरल आकर्षक सामा-चकेबाक मूर्त्ति कीनि हिनक पूजनमे जुटल छथि। सामा-चकेवा संग झाँझी कूकुर, सप्तर्षि, सतभैया चिड़ै, खुरुचि भैया, बाटो बहिन आदि बनाओल गेल अछि। एकरा संगहिँ नव खढ़, सण्ठी आदिसँ वृन्दावन आ पटुआ केर दाढ़ी-मोछक संग चुगिला बनाओल गेल अछि। नित्य रातिमे भोजन-छाजनसँ निश्चिन्त भऽ बहिन लोकनि सामाक डाला माथपर लऽ गामक चौबटिया अथवा कोनो खेतमे जुटै छथि। एकठाम सभ सामा रखै छथि आ एक-दोसराक हाथमे सामा दैत ओरा फेरैत वातावरणमे गीतक मधु-स्वर घोरै छथि- ‘साम फेरलो ने जाय…।’ एहिमे गामक धी-बेटीक सहभागिता तँ अछिए, गामक पुतहु लोकनि सहो जुटल छथि। पुतहु बेसी दूर खेते-खेते नै जेती तेँ घरो लग सामा-चकेवा खेलल जा रहल अछि। एहि लेल बहिन लोकनि नैहर आयल छथि तँ गामक कतेको पुत्रवधू अपना नैहर गेल छथि।
हँसीसँ सरावोर होइत अछि राति
सामा-चकेवाक खेलक क्रममे ननदि-भाउजक परिहासपर राति सेहो मुसुकि उठैत अछि। ओतहि जखन बहिन लोकनि वृन्दावन जरा ओकरा मिझबैत गबै छथि ‘वृन्दावनमे आगि लागल क्यौ ने मिझाबय हे…’ तँ भाय-बहिनक स्नेहसँ अभिभूतो होइत अछि। बहिन लोकनि जखन चुगिलाक मुँह झरकबैत ओकर अकल्याणक कामना करै छथि ‘धान-धान-धान भैया कोठी धान, भुस्सा-भुस्सा-भुस्सा चुगिला कोठी भुस्सा’, ‘चुगिला करय चुगलपन बिलैया बाजय म्याउँ धऽ ला चुगिलाकेँ फाँसी देउँ’ तँ वातावरण बहिन लोकनिक समवेत हँसीसँ सराबोर भऽ उठैत अछि। आनन्दपूर्ण एहि प्रक्रियाक बाद सामाक डाला लऽ बहिन लोकनि घर घुरि जाइ छथि। सामाक डालाकेँ शीतेमे राखल जाइ छनि।
पूर्णिमाकेँ डोलीपर बिदा हेती सामा
सामा-चकेवाक ई खेल पूर्णिमासँ एक दिन पूर्व धरि चलत। पूर्णिमाकेँ भाइ केरा केर थम केर डोली बनेता। ओहिपर सामा राखल जेती। जेना बेटी-धी केर विदागरी होइ छनि तेना हुनक खोँइछ भरल जेतनि। चूड़ा-दहीक भोग लगतनि। भाय डोलीकेँ कान्ह लगा पोखरि किंवा कोनो धारक कात धरि पहुँचेता। ओहि ठाम मूर्त्तिक विजर्सजन होयत। कतेको ठाम मूर्त्तिकेँ भाय तोड़ै छथि आ ओकरा खेत आदिमे माटिक तर गाड़ि देल जाइत अछि। एकर बाद बहिन मुरही, बतासा, लड्डू आदिसँ अपना भाइ केर फाँड़ भरती। एकरा संगहिँ भाय-बहिनक एहि मुधर प्रेमक पर्व सामा-चकेवाक समापन होयत।
बहिन रहती तखन ने सामा
हमरा लोकनि भाय-बहिनक एहि स्नेहिल पर्वमे तँ समवेत छीहे। बहिन लोकनिक अपना गीतमे हमरा सभक नामोल्लेख करैत हमरा सभक कल्याण-कामना कैए रहल छथि। हमरा लोकनि सामाक विसर्जनमे तँ सहभागी हेबे करब, मुदा जे वर्त्तमान जा रहल अछि ताहिमे सामा-चकेवाक ई पर्व एहिना चलैत रहत? हमरा लोकनिकेँ जेना बेटी-बहिनसँ अभाँछ भेल जा रहल अछि तेनामे तँ ई पाबनिए समाप्त भऽ जायत। जी हँ, एही तरहेँ जँ भ्रूण हत्या करैत रहब, गर्भेमे कन्या-भू्रणकेँ चीन्हि ओकरा नष्ट करैत रहब तखन कोना होयत सामा-चकेवाक ई पर्व? जखन कन्याकेँ उकन्नन करैत रहब तँ भ्रातृ द्वितीया, सामा-चकेवा, रक्षाबन्धन आदि सभक उठाव भऽ जायत। बेटीक अभावमे बेटा सेहो नञि होयत। हमरा लोकनि लेल बहिन कते मंगलकामना करै छथि से रातिमे कने कान पाथि सुनी आ विचार करी, की हमरा लोकनि अपना बहिनक लेल किछु नञि कऽ सकै छी? की हुनक कल्याण-कामना हमरा सभक दायित्व नञि? आउ सामा-चकेवाक एहि पुनीत पर्वपर संकल्प ली जे लिंग परीक्षण कऽ कन्या-भ्रूण हत्यामे हमरा लोकनि रञ्चो मात्र लेल सहभागी
नञि होयब। आन भायकेँ सेहो एहि लेल टोकि तँ सकिते छी। जँ एको गोट सामाकेँ धरतीपर एबाक अधिकारसँ वञ्चित करबाक कुत्सित प्रयास हमरा लोकनि रोकि लै छी तँ सत्ते अपन दायित्वक निर्वाह कऽ सकब आ अपना जीवनकेँ धन्य कऽ सकब। एहि प्रयासेक बलपर बहिनक अशेष शुभकामनाक अधिकारी होयब। नञि तँ सामा-चकेवाक ई पावन अवसर इतिहास गाथा बनि जायत। सभ बरख बहिन लोकनि जे हमरा लोकनिक मन-प्राण अपन आशीर्वादसँ जुड़बै छथि ताहि लेल लालायित रहि जायब। आबऽ वला पीढ़ी जखन संकटापन्न होयत आ बेटीक अभावमे बेटा पायब सेहो सम्भव नञि होयत तखन भने हमरा लोकनिक भौतिक काया नञि रहत, मुदा आत्मा सीदित होइत रहत कारण ओहि परिस्थितिकेँ भोगनिहार एहि दोष लेल हमरे सभकेँ दुर्वचन कहत। आउ सामा-चकेवाक पर्वपर अपना भीतर केर पिशुन प्रवृत्ति, किंवा चुगिला सन व्याप्त अधलाह विचारकेँ समाप्त करबाक संगहिँ ली सामाकेँ बचेबाक संकल्प।


text:
नवका- पुरनका लेख सर्च करु...
मिथिला पेंटिंग कार्यशाला ...
मधुबनी मे मिथिला पेंटिंग पर पांच दिनक एकटा कार्यशाला भs रहल अछि. कार्यशाला के आयोजन बिहार सरकार के कला आओर संस्कृति विभाग के ओर सं कएल गेल अछि. कार्यशाला वृहस्पति दिन तक चलत. कार्यशाला मे 17 टा कलाकार भाग लs रहल छथिन्ह. कार्यशाला मे भाग लेबय वाला कलाकार सभ सं कहल गेल जे मिथिला पेंटिंग के दुनिया भर मे अपन एकटा अलग पहचान अछि. मुदा आई-काल्हि कला के दुनिया मे कंपीटीशन बढ़ि गेल अछि एहि लेल मिथिला पेंटिग के बेहतर बनाबए लेल जतेक भs सकय नव-नव प्रयोग कएल जाए.
विभाग के तरफ सं कहल गेल जे मिथिला मे सरकार...विभाग कई तरहक कार्यक्रम कराबय चाहैत अछि...एहि क्रम मे सरिसव पाही मे खेलकूद आओर युवा महोत्सव कराबए जा रहल अछि. एकरे संग मधुबनी मे मिथिला महोत्सव कराबय पर विचार भs रहल अछि. एहि कार्यशाला के उद्घाटन के मौका पर महासुंदरी देवी... गोदावरी देवी... मधुबनी के सांसद हुकुमदेव नारायण यादव... कला व संस्कृति सचिव विवेक सिंह आओर जिला के डीएम पंकज कुमार सेहो मौजूद छलखिन्ह.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
वरिष्ठ सीपीआई नेता आओर स्वतंत्रता सेनानी भोगेन्द्र नहिं रहलाह. दिल्ली के एम्स मे मंगल दिन ओ अंतिम सांस लेलाह. भोगेन्द्र जी 87 साल के छलाह. अंतिम दर्शन लेल हिनकर पार्थिव शरीर दिल्ली के सीपीआई हेडक्वार्टर अजय भवन मे राखल गेल. जतय सं बिहार के हिनकर पैतृक गाम ल जाएल गेल. हिनकर अंतिम संस्कार मधुबनी के बरहा गाम मे कएल जाएत. हिनकर जन्म 9 अगस्त 1922 के बरहा गाम मे भेल छलन्हि. मधुबनी सं पांच बेर सांसद रहलाह भोगेन्द्र जी. शुरूए सं वामपंथी विचारधारा के छलाह. स्वतंत्रता आंदोलन मे जेल सेहो गेलाह. भोगेन्द्र जी मधुबनीsए नहिं दरभंगा के सेहो गामे घर मानैत छलखिन्ह आओर हिनकर समय दरभंगा मे सेहो गामे घर जकां बितैत छलन्हि. हिनकर किताब क्रांति योग के लोकार्पण सेहो दरभंगा मे भेल जेहि मे पूर्व प्रधानमंत्री चंद्रशेखर जी सेहो आएल छलखिन्ह . संसद मे मैथिली मे पहिल शपथ लेबय वाला सांसद भोगेन्द्र जी छथिन्ह. आम आदमी के मैथिली सं जोड़य मे हिनकर बड़का हाथ छन्हि. मुदा मिथिलाक पाग ई कहिओ नहिं पहिनलाह. एते तक कि अपन शादी टा मे पाग नहिं पहिनलाह. हिनकर कहनाय छलन्हि जे मिथिलाक पाग होएतहुं कइटा जाति के लोक के एकरा पहिने के इजाजत नहिं अछि त फेर हम केना पहिनुं. एहन छलाह अपन भोगेन्द्र जी. पांच बेर सांसद रहला मुदा एकदम फक्कड़... मधुबनी मे ओहिना रिक्शा पर धुमैत मिलि जाएत छलाह. असल वामपंथी. नेता हिनका कहि सकय छी. जे लोकक...इलाका के कल्याण के लेल सभ दिन लड़ैत रहलाह.
नवका- पुरनका लेख सर्च करु...
नहिं रहलाह भोगेन्द्र जी...
वरिष्ठ सीपीआई नेता आओर स्वतंत्रता सेनानी भोगेन्द्र नहिं रहलाह. दिल्ली के एम्स मे मंगल दिन ओ अंतिम सांस लेलाह. भोगेन्द्र जी 87 साल के छलाह. अंतिम दर्शन लेल हिनकर पार्थिव शरीर दिल्ली के सीपीआई हेडक्वार्टर अजय भवन मे राखल गेल. जतय सं बिहार के हिनकर पैतृक गाम ल जाएल गेल. हिनकर अंतिम संस्कार मधुबनी के बरहा गाम मे कएल जाएत. हिनकर जन्म 9 अगस्त 1922 के बरहा गाम मे भेल छलन्हि. मधुबनी सं पांच बेर सांसद रहलाह भोगेन्द्र जी. शुरूए सं वामपंथी विचारधारा के छलाह. स्वतंत्रता आंदोलन मे जेल सेहो गेलाह. भोगेन्द्र जी मधुबनीsए नहिं दरभंगा के सेहो गामे घर मानैत छलखिन्ह आओर हिनकर समय दरभंगा मे सेहो गामे घर जकां बितैत छलन्हि. हिनकर किताब क्रांति योग के लोकार्पण सेहो दरभंगा मे भेल जेहि मे पूर्व प्रधानमंत्री चंद्रशेखर जी सेहो आएल छलखिन्ह . संसद मे मैथिली मे पहिल शपथ लेबय वाला सांसद भोगेन्द्र जी छथिन्ह. आम आदमी के मैथिली सं जोड़य मे हिनकर बड़का हाथ छन्हि. मुदा मिथिलाक पाग ई कहिओ नहिं पहिनलाह. एते तक कि अपन शादी टा मे पाग नहिं पहिनलाह. हिनकर कहनाय छलन्हि जे मिथिलाक पाग होएतहुं कइटा जाति के लोक के एकरा पहिने के इजाजत नहिं अछि त फेर हम केना पहिनुं. एहन छलाह अपन भोगेन्द्र जी. पांच बेर सांसद रहला मुदा एकदम फक्कड़... मधुबनी मे ओहिना रिक्शा पर धुमैत मिलि जाएत छलाह. असल वामपंथी. नेता हिनका कहि सकय छी. जे लोकक...इलाका के कल्याण के लेल सभ दिन लड़ैत रहलाह.
5 टिप्पणियां:
MANYAWAR, BHOGENDRA JHA JIK nidhan,k khabar,i suni dil dhakk sa rahi gel. karan je jameen sa,n jural ehan jansewak aa ehan MASIHA shayad aab pher,i janam nahi let. bhagawan hunka aatma ke shanti pradan karainजवाब देंहटाएं
HELLO MITHILA KE SAB KARYA KARTA KE HAMRA TARAF SAN HARDIK SUBHKAMNA BAHUT BESI GARV MAHSUSH HOYAT ACHI JE AHU TARHAK SANSHTHA ACHI JAHI MEN MITHILA CULUTURE KAKRO SAN KAM NAHI TAHI TARHAK PRAYASH KAYAL GEL ACHI, HELLO MITHILAKE KE HAMRA TARAF SAN KOTI KOTI PRANAMजवाब देंहटाएं
RAJNISH KUMAR JHA
DELHI MO. 09810591823
HELLO MITHILAKE SAB KARYA KARTA KE NAV BARSHAK HARDIK SHUBHKAMNA HELLO MITHILA SITE DEKH KA ETEK GARV MAHSUSH VEL JAKRA HUM SABD ME BAYAN NAHI K SAKAIT CHI, DELHI ME RAHITO E NAHIN BUJHI PARAIYA JE HAM DELHI ME RAHAIT CHI, KYAKI TA NAYA NAYA SAMACHAR AHI SITE KE MADHYAM SAN PRAPT HOYAT RAHIYA, OUR LAGAIYA JE GAME ME CHI, HAR TARHAK FULL ENTERTENMENT MATRA AHI SITE SAN UPLABDH HOIYA, JAKAR HUM ABHAR BYAKT KARAI CHIजवाब देंहटाएं
RAJNISH KUMAR JHA
GRAM PO : BARHARA
VIA: ANDHRA THADHI
THANA : BABUBARHI
JILA : MADHUBANI (BIHAR)
MO. 09810591823/9868028923 (DELHI)
समस्त हेल्लो मिथिला परिवार कें एतेक सुंदर SITEक निर्माण हेतु हार्दिक शुभकामनाजवाब देंहटाएं
मनीष झा "बौआभाई"
bhogendra ji ka nidhan ka khabar padhi man vyathit bha gail.bhogendra ji ka vyaktitwa mahan chalian,oo jingi bhari aam admi sa jural rahlaith.aa apan tarika sa samajak vikas me sahyog karait rahlah,bhagwan hunkar aatma ka shanti dain aaur hunkar pariwar aa hunkar chahe wala ka shaktiजवाब देंहटाएं
rajnish jha,tv journalist,aaj tak
mob-9953655180


text:
ई इंकलाब राय केs? कन्फ्युजिया जाइ, ओहि सं पहिने कहि दी जे ई सदीक महानायक अमिताभ बच्चन छथि. असल मे हुनक नाओ पहिने इंकलाब राय राखब निश्चित भेल छल.
माय तेजी बच्चन केर एहि प्रतिभावान पुत्रक नाओ रखबा लेल सेहो कम घमरथन नहि भेल छल? हरिवंश राय बच्चन कें इंकलाब राय नाओ बेस पसिन छलनि.
गुरु द्वारा सुझाओल नाओ रखबा लेल हरिवंश राय बच्चन तैयार छलाह. ई नाओ मिथिलाक महान विभूति ओ तत्कालीन इलाहाबाद विश्वविद्यालय केर अंग्रेजी केर प्रोफ़ेसर डॉ. अमरनाथ झा सुझओने छलाह, जे हरिवंश राय बच्चन कें नीमन लागल छल.
मुदा पारिवारिक सहमति बनल कवि सुमित्रानंदन पन्त केर देल नाओ अमिताभ पर. यएह नाओ केर अमिताभ बच्चन आइ अभिनयक आभा पसारने छथि.
(Report: मिथिमीडिया सिने ब्यूरो)


text:
मिथिमीडिया पर प्रसारित नचिकेता केर साक्षात्कार पर डॉ. धनाकर ठाकुर केर टिप्पणी —
ओ एक भाषाविद छथि से परिचय मे अयबाक छल आ मैथिलीक भाषाजन्य विशेषता पर हुनक विचार पर प्रश्न हेबाक छल. हुनक सतरह गोट पोथी मैथिलीमे प्रकाशित भेल अछि जे हुनक मैथिलीप्रेमक द्योतक अछि. प्रकाशकक अभाव, उपयुक्त पत्र-पत्रिकाक अभाव, पाठकक अभाव, 'डिस्ट्रीब्यूशन' केर अभावक मुख्य कारण अछि मैथिलीभाषाक कोनो प्रांतक भाषा नहि होयब. मिथिला राज्यक आवश्यकता स' पता नहि कियैक प्रायः सब साहित्यकार कन्नी कटैत छथि. लगैत अछि एहि स' लेखक मे वृद्धि भेला स' हुनक पुरस्कार चौकड़ी पर सेहो विराम लगतनि? प्रशंसा-पुरस्कारक क्षेत्रमे स्वच्छताक अभाव पर हुनक विचार नीक छनि मुदा एहि स' ओहो वाम नहि छथि, पुरस्कारक आयोजन ओ करइ छथि - ई ठीक जे " सदिखन अयोग्येँ पुरष्कृत नहि होइत छथि. मुदा ईहो झूठ नहि जे अयोग्यो सम्मानित-पुरष्कृत होइत छथि." जकरा दूर करबा लेल लेखन मे वृद्धि होयब आवश्य.
मातृभाषा स' अधिक पितृभाषा (एहन परिवारमे जतय दू भिन्न भाषा-भाषीक विवाह भेल हो) अप्पन होइत छैक से आधुनिक सोच पढ़ल - ताहि हेतु हिनक मैथिली आ' बंगला दूनू मातृभाषा मुदा इहो ध्यान रहय जे बँगला स्वयम मैथिलीक पुत्री अनेक मामले मे ताहि हेतु हिनका मैथिली विरोधी बुझब मुर्खता अछि मुदा हिनक अंगिका केर स्वतंत्र स्थिति मानब हमरा सन आदमी कें गलत बुझायल ( हमरा स' मैसोरेमे भेंट मे कहने छलाह-जे कहियो मैथिली सेहो अलग कहैत छल अपनाके) यद्यपि एहि पर प्रश्न एही साक्षात्कार मे रहैत वा अलग स' मैथिलीक भाषागत विशेषता आ बोली सबहक विषयमे एक साक्षात्कार अहाँ सब ली से नीक रहत.
जहां तक साहित्य अकादेमी संयोजकक रूप मे हिनक नामक बात अछि ई बुझब कठिन जे बिना हिनका सं पुछने कियो नाम देत वा ई एहि हेतु उत्सुक नहि छलाह. मैथिलीमे सही आ सफल अनुवादकक चाही आ मैथिली लेखनक मानकीकरणक काज सेहो आगाँ बढ़य से आवश्यक. मैथिली पत्रिका सब एक सामान विभक्ति लेल पहिने बैसथि, मैथिली संपादक सबहक सम्मलेन हो. मैथिलीमे स्तरीय रचना, व्यवसायिक दृष्टिकोण, इन्टरनेटक भूमिका जे शहरी मैथिल त' एहिसँ लाभ उठबैत छथि मुदा असली मिथिला मे रहनिहारकेँ एखनो इंटरनेट आ' कम्प्यूटर सुलभतासँ नहि भटैत छनि तैँ हुनका सभकेँ एहिसँ कोनो खास फायदा नहि छनि स' हम पूर्ण सहमत छी. नवतुरिया आ' नवलेखक सभकेँ देल सलाह एकदम ठीक जे लिखी ओकर मार्जन, संशोधन तथा पुनरावलोकन करी, पाइये कमाबय लेल लेखकीय जीवन कें उत्सर्ग क' देब ठीक नहि आ खूब पढ़ू - अन्य मैथिल लेखक आ आन-आन भाषा मे सेहो पढू.
ओ एक भाषाविद छथि से परिचय मे अयबाक छल आ मैथिलीक भाषाजन्य विशेषता पर हुनक विचार पर प्रश्न हेबाक छल. हुनक सतरह गोट पोथी मैथिलीमे प्रकाशित भेल अछि जे हुनक मैथिलीप्रेमक द्योतक अछि. प्रकाशकक अभाव, उपयुक्त पत्र-पत्रिकाक अभाव, पाठकक अभाव, 'डिस्ट्रीब्यूशन' केर अभावक मुख्य कारण अछि मैथिलीभाषाक कोनो प्रांतक भाषा नहि होयब. मिथिला राज्यक आवश्यकता स' पता नहि कियैक प्रायः सब साहित्यकार कन्नी कटैत छथि. लगैत अछि एहि स' लेखक मे वृद्धि भेला स' हुनक पुरस्कार चौकड़ी पर सेहो विराम लगतनि? प्रशंसा-पुरस्कारक क्षेत्रमे स्वच्छताक अभाव पर हुनक विचार नीक छनि मुदा एहि स' ओहो वाम नहि छथि, पुरस्कारक आयोजन ओ करइ छथि - ई ठीक जे " सदिखन अयोग्येँ पुरष्कृत नहि होइत छथि. मुदा ईहो झूठ नहि जे अयोग्यो सम्मानित-पुरष्कृत होइत छथि." जकरा दूर करबा लेल लेखन मे वृद्धि होयब आवश्य.
मातृभाषा स' अधिक पितृभाषा (एहन परिवारमे जतय दू भिन्न भाषा-भाषीक विवाह भेल हो) अप्पन होइत छैक से आधुनिक सोच पढ़ल - ताहि हेतु हिनक मैथिली आ' बंगला दूनू मातृभाषा मुदा इहो ध्यान रहय जे बँगला स्वयम मैथिलीक पुत्री अनेक मामले मे ताहि हेतु हिनका मैथिली विरोधी बुझब मुर्खता अछि मुदा हिनक अंगिका केर स्वतंत्र स्थिति मानब हमरा सन आदमी कें गलत बुझायल ( हमरा स' मैसोरेमे भेंट मे कहने छलाह-जे कहियो मैथिली सेहो अलग कहैत छल अपनाके) यद्यपि एहि पर प्रश्न एही साक्षात्कार मे रहैत वा अलग स' मैथिलीक भाषागत विशेषता आ बोली सबहक विषयमे एक साक्षात्कार अहाँ सब ली से नीक रहत.
जहां तक साहित्य अकादेमी संयोजकक रूप मे हिनक नामक बात अछि ई बुझब कठिन जे बिना हिनका सं पुछने कियो नाम देत वा ई एहि हेतु उत्सुक नहि छलाह. मैथिलीमे सही आ सफल अनुवादकक चाही आ मैथिली लेखनक मानकीकरणक काज सेहो आगाँ बढ़य से आवश्यक. मैथिली पत्रिका सब एक सामान विभक्ति लेल पहिने बैसथि, मैथिली संपादक सबहक सम्मलेन हो. मैथिलीमे स्तरीय रचना, व्यवसायिक दृष्टिकोण, इन्टरनेटक भूमिका जे शहरी मैथिल त' एहिसँ लाभ उठबैत छथि मुदा असली मिथिला मे रहनिहारकेँ एखनो इंटरनेट आ' कम्प्यूटर सुलभतासँ नहि भटैत छनि तैँ हुनका सभकेँ एहिसँ कोनो खास फायदा नहि छनि स' हम पूर्ण सहमत छी. नवतुरिया आ' नवलेखक सभकेँ देल सलाह एकदम ठीक जे लिखी ओकर मार्जन, संशोधन तथा पुनरावलोकन करी, पाइये कमाबय लेल लेखकीय जीवन कें उत्सर्ग क' देब ठीक नहि आ खूब पढ़ू - अन्य मैथिल लेखक आ आन-आन भाषा मे सेहो पढू.
Tags: टिप्पणी


text:
नवका- पुरनका लेख सर्च करु...
फातमी पर हत्या के सुपारी देबय के आरोप
दरभंगा के सांसद आओर केंद्रीय मानव संसाधन राज्य मंत्री मो अली अशरफ फातमी पर हत्या के लेल सुपारी देबs के आरोप लागय अ...हुनका पर ई आरोप दरभंगा के डिप्टी मेयर बॉबी खान के हत्या के साजिश रचय लेल लागल अ.. हुनका खिलाफ मामला दर्ज भ गेल अ...मुदा मंत्रीजी के कहनाय छैन जे हुनका ऊपर लागल आरोप बेबुनियाद अछि आओर ई हुनका खिलाफ साजिश अई...फातमी जी के इहो कहनाय छैन जे गवाह सं बयान टार्चर कए क लेल गेल छै...हत्या के साजिश रचय के आरोप में 6 लोक के गिरफ्तार कएल गेल अ...किछु हथियार सेहो बरामद भेल...बतायल जा रहल अछि जे गिरफ्तार आरोपी अलन खान अपन बयान में ई स्वीकार कयलक अछि जे हत्या के साजिश ईद के दिन फातमीजी आओर वार्ड पार्षद रीता सिंह के सामने रचल गेल आ हत्या के लेल 5 लाख रुपया के सुपारी देल गेल...दरभंगा के डिप्टी मेयर बॉबी खान एकरा राजनीतिक रंजिशक नतीजा बताबैत छथिन्ह...हुनकर कहनाय छैन जे मेयर चुनाव के बाद सं कई लोक हुनकर दुश्मन बनि गेल...आओर तखने सं हुनका रास्ता के कांटा समझय लगलाह ...फातमीजी के खिलाफ ई पहिल मामला नहिं अछि ...हुनका खिलाफ कइटा मामला दर्ज अई...करीब दस साल पहिने ओहि समयक एसपी शोभा अहोतकर के साथ सेहो ई विवाद में फंसल छलाह.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
एक्जिट पोल फेल
मतदान खत्म भेलाह के बाद आएल सभ पेपर...टीवी अपन-अपन एक्जिट पोल नतीजा मे संसद मे कोनो दल...गठबंधन के बहुमत नहिं मिलय के दावा कएल गेल. मुदा सभ एक्जिट पोल फेल भs गेल. सभ तुकबंदी साबित भs रहल अछि. जखन मतदान कई चरण मे होएत अछि त ओहि मे एक्जिट पोल मतदाता के प्रभावित करय लेल इस्तेमाल कएल जाएत अछि. अगर सर्वे सं सरकार बनैत त वोट के जरूरते नहिं रहैत. कई लोक के कहनाय छनि जे एहन चुनाव पूर्व सर्वे आओर एक्जिट पोल पर रोक लगबाक चाही. अहां के कि कहनाय अछि कि एहन सर्वे पर रोक लगबाक चाही या जारी रहबाक चाही.? कि सर्वे के इस्तेमाल मतदाता के प्रभावित करय लेल कएल जाएत अछि ? अहां अपन विचार लिखु.
सदस्यता लें टिप्पणियाँ भेजें (Atom)


text:
एहि घटनामे सात लाखक क्षतिक अनुमान लगाओल जा रहल
अछि. घटना राति 11 बजे केर अछि. स्थानीय लोकक अनुसार जाकिर अंसारी कॉम्पलेक्स लग इण्डिया मोबाइल गैलरी नामक दोकानसँ आगि पसरल जे यूनिक इलेक्ट्रोनिक आ इरशाद बुक डिपो धरि पसरि गेल.
काम्पलेक्समे धुआँ भरि जेबाक कारणेँ एकर पहिल महलपर रहऽ वाला पाँच गोट छात्रक दम फूलऽ लागल आ ओ लोकनि बेहोश भऽ गेलाह. सभकेँ इलाज लेल डीएमसीएचमे भर्ती कराओल गेल.
इण्डिया मोबाइल गैलरीक दोकानादार हामिद मुजफ्फर 2.5 लाख, यूनिक इलेक्ट्रोनिक केर मो. खैयाम 3.5 लाख आ इरशाद बुक डिपोक मो. इरशाद 70 हजार टाकाक नोकसानक बात कहै छथि.
एहि सन्दर्भमे नगर थानामे एक गोट आवेदन सेहो देलनि अछि. आगि एतेक जोरगर छल जे दोसर महलपर रहऽ वला लोक सभकेँ सेहो भागि कऽ जान बचबऽ पड़लनि.
सूचनापर पहुँचल अग्निशमन वाहन आगिपर काबू पौलक
रिपोर्ट: रौशन कुमार झा


text:
वैरागी काइँला
तिलविक्रम लिम्बू (प्रख्यात नाम: वैरागी काँहिला, जन्म: १९९६ साउन २५) नेपाली साहित्यक मूर्धन्य साहित्यकार छी । उनकर २०६६ सँ २०७० धरि नेपाल प्रज्ञा प्रतिष्ठानक कूलपति छल।
जीवनी[सम्पादन करी]
वैरागी काइँलाक जन्म पाँचथर जिलाक पौवा गाउमे वि.सं १९९६ साउन २५ गतेक दिन भेल छल। ओ स्नातक तहधरिक औपचारिक शिक्षा हासिल करने छल। वैरागी काइँला आयामेली आन्दोलन (२०२०) मार्फत साहित्य क्षेत्रमे नयाँ युगको सुरुवात करब साहित्यकारक रूपमे चिनल छल। एहिक अतिरिक्त वैरागी काइँला ‘मन्थन साहित्य संस्था’ ‘शताब्दी काठमाडौं’ जहिना संस्थाक सल्लाहकार रहल छल माने वि.सं २०४७मे तत्कालिन राजकीय प्रज्ञा प्रतिष्ठान (हाल नेपाल प्रज्ञा प्रतिष्ठान)क सदस्य भेल छल। वैरागी काइँला हाल नेपाल प्रज्ञा प्रतिष्ठानक कुलपतिक रूपमे कार्यरत अछी।[१] कमे कविता लिख बेसी चर्चित, अर्थित आ गर्वित प्राज्ञमे दरिल 'बैरागी काँइलाक वास्तविक नाम तिल बिक्रम नेम्बाङ छी। दुरुह आ विलक्षण बिम्वसभमे भाषाक चामत्कारिक विलाश करै कवि काइँला २०६२-६३क जनआन्दोलन क सक्रिय सहभागी अछी। वि.सं २०६६ सँ २०७० धरि ओ प्रज्ञा-प्रतिष्ठान क कुलपति क हैसियतके साहित्यक विकासमे लागेल अछि। काँइला हालसालै ‘रत्नशोभा-शुभलक्ष्मी मुन्धुम पुरस्कार’ प्राप्त केने छल। किरात लिम्बु जातिमे रहल धर्मशास्त्र मुन्धुमबारे पाचदशकसँ निरन्तर खोज, अनुसन्धान, लिपिबद्ध कऽ दर्जनसँ बेसी कृति प्रकाशितक स्रष्टा काइँलाके पहिल पटक ई पुरस्कार देने छल।
कृतिसभ[सम्पादन करी]
वैरागी काइँला लिम्बू भाषा, साहित्य आ इतिहासमे सेहो महत्वपुर्ण योगदान देने छल। वैरागी काइँलाद्वारा लिखित, सम्पादित किराँत लिम्बू भाषा, मुन्धुम् संस्कृति, इतिहास सम्बन्धि प्रकाशित कविता संग्रहसभ तथा कृतिसभ :
कवितासभ[सम्पादन करी]
लाग्थ्यो मेरो हत्याले तिम्रो आयु थपिने छ तर तिमी मसँग नै किन मर्दैछौ? लाग्थ्यो बन्दूक बोकेर म सुरक्षित हुनेछु तर भयभीत अझ् तिमीसँगै बढी किन हुन्छु? (वाग्मती लहरले उठेर वर्षिदेऊ...)
- फूल पात पतकर (२०१८)
- बैरागी काइँलाक कविताहरु ( २०३१)
- अन्धा मान्छेहरु आ हात्ती (२०६८)
अन्य कृतिसभ[सम्पादन करी]
- तेस्रो आयाम (२०२०)
- किराँत जागरण गीत, २०३८
- महागुरु फाल्गुनन्दक उपदेशसभ तथा सत्यहाङ्मा पन्थक भजनमाला, २०४७
- समकालिन साहित्य (२०४६)
- जर्नल अफ लिम्बु, लिटरेचर एण्ड कल्चर (२०४८)
- लिम्बू जातीमा कोख-पूजा, २०४८
- ईर्श्या आ आँखिडाहीक आख्यान, २०५१
- लिम्बु ग्रन्थ सूची (२०४९)
- प्रेतात्माको आख्यान आ अनुष्ठान, २०५१
- मोच मार्ने आख्यान आ अनुष्ठान, २०५२
- तङ्सिङ् तक्मा मुन्धुम्: आख्यान आ अनुष्ठान, २०५२
- मुजिङ्ना खेयङ्ना मुन्धुम , २०७०
- लाहादाङ्ना सुहाम्फेबा मुन्धुम , २०७०
- खाप्पुना मेल्लङ्हाङ्मा मुन्धुम , २०७०
- पाजाइवा मुन्धुम, २०७०।
- नाम्सामि-केसामि मुन्धुम ,२०७०
पुरस्कार तथा सम्मान[सम्पादन करी]
ओ ‘साझा पुरस्कार (२०३१), ‘सिद्धिचरण काव्य पुरस्कार’ (२०५३) जहिना सम्मानजनक पुरस्कार प्राप्त केने अछि।
सन्दर्भ सामग्रीसभ[सम्पादन करी]
- ↑ आधुनिक नेपाली कविता–काव्य (गीत आ गजल), नरेन्द्रप्रसाद कोइराला तथा राजन भट्टराई
- ↑ तीन दशकपछाक काइँला हिमाल खबरपत्रिका


text:
कथा : भोजन
हम भितरका कोठरी मे कल्हुका क्लास लेल नोट तैयार करैत रही, आ ममता ड्राइंग रूम मे कॉपी जाँचि रहल छल। कने काल बाद ममता केँ सुनलहुँ रमुआ केँ जोर सँ आदेश दैत-खाना भ’ गेलौ रे, रमुआ? भ’ गेलौ तँ लगो।
हमरा छल जे ई आखिरी नोट तैयार क’ ली, तहन उठी। जोर सँ बजलहुँ-हमरा कने ई नोट पूरा क’ लेब’ दिअ’। कोन हड़बड़ी अछि, एखन (घड़ी उठा क’ देखलहुँ) साढ़े आठे बाजल अछि।
-तँ साढ़े आठ अहाँ केँ कम्म बुझाइए? हमरा भोरे आठ बजे कालेज पहुँचि जएबाक अछि।
-हमरो काल्हि नौए बजे सँ क्लास अछि।- हम चिकरलहुँ।
-अहाँ केँ की अछि, अपन आठ बजे उठब। हमरा भोरे उठि सभ किछु करबाक रहैए। नोट पूरा क’ लेब अपन खएलाक बाद।
नहि मानतीह ई। हम किताब केँ तकिया पर उन्टा क’ राखि बाहर अएलहुँ। ममता कापी जाँचिए रहल छल। कहलिऐ-वाह, हमरा तँ बन्द करबा देलहुँ, आ अपने पोथा पसारने छी।
-इएह, जा रमुआ थारी अनैए!-कॉपी सँ मूड़ी उठौने बिनु ममता बाजलि।
-अच्छा, हम अहाँ केँ कए बेर कहने छी जे कम सँ कम नौ बाज’ दियौ। केओ सभ्य लोक नौ बजे सँ पहिने नहि खाइत अछि।
-तँ नौ तँ बाजिए जाएत खाइत-खाइत।-ममता कॉपी मे नम्बर चढ़बैत बाजलि।
हम ओकरा आगाँ सँ कॉपी झिकैत कहलिऐ-नौ बजे माने खा क’ उठी नहि, नौ बजे खाए बैसी!
-अच्छा एक्के बात भेलै।-ममता सोझ होइत बाजलि-अहीं जकाँ आठ बजे धरि हमहूँ सूतल नहि ने रहै छी। हमरा भोरे उठि...
-अच्छा एकटा कहू।-बात कटैत हम कने गम्भीर भ’ ममता केँ पुछलिऐ-भोरे उठि अहाँ केँ की सभ करबाक रहैए, जखन कि सभटा काज तँ रमुआ करैत अछि?
-अहा हा! आ रमुआ केँ भोरे भोर के उठबैत छै?-ममता चहकैत बाजलि-एक दिन हम छोड़ि दिऐ तँ ई छौंड़ा तँ आओर नौ बजे उठत। आ, एक बेर उठौला सँ उठि जाइत ई छौंड़ा, तहन कोन बात छलै। एह, फेर जा क’ सूति रहत। एकरा तँ दस बेर उठबियौ तहन जा क’ तँ एकर आँखि फुजैत अछि! कए दिन तँ हमरा पानि ढार’ पड़ल अछि छौंड़ा पर, तेहन ई अछि।
हमरा कने अमानुषिक जकाँ लागल। कहलिऐ ममता केँ-अहाँ बड़ निरदयी छी। ममता तँ बेकारे अहाँक नाम रखलक, जे केओ रखलक से। अच्छा, के रखलक अहाँक नाम सत्ते?
-आब छोड़ू, हमरा नहि मोन अछि के रखलक।-ममता अपन कॉपीक थाक उठबैत बाजलि। रमुआ पानिक जग आ दू टा गिलास आनि क’ टेबुल पर राखि गेल। ई एहि बातक पूर्व सूचना छल जे आब ओ थारी आनत। खाए पड़त।
हम ममता केँ कहलिऐ-अच्छा, अहाँ केँ एना नहि लगैत अछि जे हमर मतलब अछि, भोजन जे हम सभ करै छी नित्त दिन, से नहि लगैत अछि जे एकटा यांत्रिक प्रक्रियाक अन्तर्गत क’ लैत छी? माने, अपन आन सभ काज जकाँ? भोजन काज जकाँ नहि करबाक चाही।
-वाह, भोजनो तँ एकटा काजे भेलै। काज तँ भेबे केलै।
-तेना नहि। हमर मतलब ‘भोजन करब’ क्रिया सँ नहि छल। ‘भर्व’ तँ भेबे केलै। ‘वर्क’ नहि होएबाक चाही ई। एकरा ‘टास्क’ बुझि क’ नहि कएल जएबाक चाही।-हम बुझौलिऐ।
-अच्छा ई सभ फिलाॅसाॅफी अपन राखू अपनहि लग। अहाँक हिसाबें जँ चल’ लागी हम तँ भ’ गेल! कोनो काजे नहि हो।
रमुआ थारी राखि गेल। हम एकटा उड़ैत दृष्टि थारीक वृत्त मे दौड़ौलहुँ। बाटी केँ अपना आओर लग घुसकबैत हम ममता केँ पुछलिऐ-अच्छा, काल्हियो तँ भरिसक इएह आलू-परोड़ आ रामतरोइक भुजिया बनौने रहए! नहि?
ममता रोटीक टुकड़ी तोड़ि दालि मे डुबबैत बाजलि-तँ और की बनौत? आइ-काल्हि गनि-गुथि क’ इएह तँ तीन-चारिटा तरकारी भेटै छै, भाँटा, करैल आ कि इएह परोड़ आ रामतरोइ। परोड़ खाइत-खाइत मुदा हमरो मोन भरि गेल अछि सत्ते।
-खाली इएह नहि ने। हमरा तँ लगैत अछि, परोड़क बदला मानि लिअ’ जे करैले बनबय ई, तैयो हमरा नहि लगै अछि जे स्वाद मे कोनो विशेष अन्तर पड़’वला अछि। असल मे बनएबाक एकर जे पद्धति कहू वा प्रक्रिया छै, से एक्के छै। तैं चाहे परोड़ बनबओ वा करैल, स्वाद एके रंग होइ छै करीब-करीब। किछु हम सभ खाइतो तेना छी, जाहि मे स्वादक प्रायः बहुत स्थानो नहि रहै छै। ...नहि?
ममता पानिक घोंट ल’ क’ बाजलि-आब जे बनबैत अछि बेचारा, बना तँ लैत अछि! हमरा ओते समयो नहि रहैए जे किछु देखाइयो देबै।
हम मोन पार’ लगलहुँ जे ममताक हाथक भोजन पछिला बेर हम कहिया कएने रही। नहि मोन पड़ल। मोन भेल जे ममते सँ पुछि लिऐ। मुदा तुरन्त डर भेल जे एहि बातक ओ आन अभिप्राय ल’ लेत।
-आब की सोच’ लगलहुँ अहाँ?-ममता मुँह मे क’र लैत पुछलक।
-नहि, सोचब की? सोचैत रही जे ई सभटा निघँटेबाक अछि।-हम आगाँक थारी-बाटी दिस इंगित करैत कहलिऐ।
-हे, खा लिअ’ जल्दी। ओकरो छुट्टी हेतै!-हमरा देरी सँ चिबबैत देखि ममता टोकलक।
रमुआ दूधक कटोरा ल’ क’ आएल तँ ममता ओकरा पापड़ सेदि क’ आन’ कहलकै।
अच्छा, एना नहि भ’ सकैत अछि कहियो जे... हम कहैत रही एक दिन जँ एना करी...
-कोना करी?-ममता टोकि क’ हमरा दिस ताक’ लागल।
-असल मे हमर एकटा बहुत दिन सँ इच्छा अछि। इच्छा ई अछि जे एक दिन अहाँ हमरा पर जबर्दस्ती नहि करी खाइ लेल। हमर जखन मोन होएत, माने हमरा जखन खूब भूख लागत, राति मे एक वा दू बजे, अथवा जखन, तखन खाइ जाइ!-हम प्रस्ताव रखलहुँ।
-हँ, आ रमुआ बैसल रहत ता धरि?-ममता आँखि मे प्रश्न ल’ क’ तकलक।
-मानि लिअ’ ओ अपन खा क’ सूति रहत।-हम आँखि मे प्रश्न ल’ क’ तकलिऐ।
-नहि, हम नहि जागल रहब ता धरि। हमहूँ खा क’ सूति रहब। अहाँ लेल परसि क’ राखि देत, अहाँ अपन उठि क’ खा लेब जखन मोन हो!-ममता सोझे कन्नी काटि लेलक।
एसगरे खएबाक विकल्प हमर उत्साह ठंढा क’ देलक। रमुआ पापड़ सेदि क’ ल’ अनलक आ हमर सभक गप्प सुन’ ठाढ़ भ’ गेल। ममता ओकरा कहलकै-जो तोंहूँ अपन परसि क’ ल’ ले। खा क’ सूत जल्दी, भोरे उठबाक छौ।
हम पापड़ तोड़ि दाँत तर देलहुँ। कुड़कुड़बैत-कुड़कुड़बैत पता नहि हम कोना बहुत दिन पहिलुका देखल गाम परक एकटा दृश्यक आगाँ आबि क’ ठाढ़ भ’ गेलहुँ-बाबा भोजन पर बैसल छथि, आ मैंयाँ आगाँ मे पंखा ल’ क’ बैसलि छनि। कतेक रास गप्प आ सूचनाक आदान-प्रदान दुनू गोटे केँ एही मध्य होइन। बाबा बहुत रुचिपूर्वक भोजन करथि। धात्राीक चटनी हुनका दुनू साँझ अनिवार्य छलनि। बाबा केँ खाएल भ’ जानि तँ मैंयाँ भूमि पर हाथ रोपैत उठि क’ ठाढ़ होथि-थम्हू, दही नेने अबैत छी।-हमर बाल-मोन पर ई छवि लगैए बहुत गहींर जा क’ अंकित भ’ गेल अछि। तें हमरा आइयो ओहिना मोन अछि। एकटा कारण इहो भ’ सकैत अछि जे बाबाक भोजन करबाक ई दृश्य भोजनक प्रति एकटा आकर्षक स्वाद उत्पन्न करैत अछि। ओहि जमाना मे लोक होइतो छल भोजनक परेमी। मैंयाँ सभ दिन साँझ मे बाबा सँ पुछनि-आइ की तरकारी बनतै राति मे?-आ बाबा कहथिन। खाली तरकारीक नामे नहि, कोना बनतै सेहो कहथिन। जेना, भाँटा साग द’ क’, अथवा सजमनि मुरइ द’ क’!...
हमरा मोन भेल जे ई बात ममता केँ कहिऐक। मुदा हमरा लागल जे एकरा ओ सही परिप्रेक्ष्य मे नहि ल’ स्त्राी जाति पर पुरुषक आधिपत्य-माने एकरा नारी स्वातंत्रयक प्रश्न सँ जोड़ि क’ देखत। तें बात बदलि क’ पुछलिऐ-अच्छा, अहाँ केँ अपन दादा मोन छथि?
ममता दूधक कटोरा उठा ‘सिप’ कर’ लागल छलि। ओ कने काल हमर आँखि तकैत रहलि, जेना एहि प्रश्नक तात्पर्य बुझबाक प्रयास क’ रहल होथि। बाजलि-हँ, मोन छथि। मुदा एखन हमर दादा अहाँ केँ कत’सँ मोन पड़ि गेलाह?
-कत’सँ नहि, असल मे हमरा अपन बाबा मोन पड़ि गेलाह। अहाँ तँ हुनका नहि देखलियनि। अच्छा, मैंयाँ मोन छथि?
-किए नहि मोन रहतीह? मुदा अहाँ ई सभ फालतू बात की सोच’ लगैत छी थारी आगाँ मे राखि क’?
हम अप्रतिभ भ’ गेलहुँ। नीक नहि लागल ममताक ‘फालतू’ शब्द प्रयोग। हम पानि पीबि दूधक कटोरा थारी मे आगाँ रखलहुँ।
ममता सँ किछु कहब व्यर्थ छल। ओ अपन दूधक कटोरा शेष क’ नेने छलि आ हमर प्रतीक्षा मे बैसल छलि। हम ओकरा उठ’ कहलिऐ, मुदा ओ बैसल रहलि। बाजलि जे तखन तँ अहाँ आओर देरी करब!
कने काल बाद ओ फेर नेहोरा कएलक-हे, छुट्टी दियौ ओहू छौंड़ा केँ। जते जल्दी खएबै, ओकरहु काज होएतै।
हम बाबाक जमाना सँ आगाँ बढ़ि बाबूजीक युग मे आबि गेल रही। बाबा जकाँ ओ सभ दिन कोन तरकारी बनतै, से फरमान तँ नहि जारी करैत रहथिन, मुदा माइ सँ पुछथिन जरूर जे आइ की तरकारी बनल अछि? की तरकारी बनौतीह, से माइ अपने निर्णय लेथि। ई भार बाबूजी माइये पर छोड़ि देने रहथिन प्रायः। अथवा माइ अपनहि ई अधिकार स्वतः ल’ नेने रहथि। एक युग मे एतेक प्रगति तँ हेबाके चाही। हम सोचलहुँ, निर्णय जकर ककरो रहै होइ आ अधिकार चाहे जकर होइ, ई बात छलै जे भोजन एकटा रुचिकर आ आकर्षक वस्तु होइ छलै ताहि दिन। हमरा हँसबाक मोन भेल जे आब हमरा सभक युग मे आबि क’ ई निर्णयक अधिकार पति आ पत्नीक हाथ सँ निकलि नौकरक हाथ मे आबि गेल अछि।
हमर ध्यान ममता दिस गेल, जे हमर प्रतीक्षा मे बैसल छल। हमरा लागल जे एतीकाल सँ हमरा पर नजरि गड़ौने ममता हमर मोन मे आएल सभटा भाव जेना पढ़बाक प्रयास करैत रहल अछि। हम कटोरा उठा एके साँसे मे बचल सभटा दूध पीबि गेलहुँ।
***
राजमोहन झा (27 अगस्त,1934-07 जनवरी, 2016) मैथिलीक समादृत साहित्यकार-संपादक छथि। वर्ष 1996 मे कथा-संग्रह 'आइ-काल्हि-परसू' लेल हिनका साहित्य अकादमी पुरस्कार सँ सम्मानित कएल गेलनि। एक आदि एकांत, झूठ-साँच, एकटा तेसर, अनुलग्नक, आइ-काल्हि-परसू, गलतीनामा, भनहि विद्यापति, टिप्पणीत्यादि, इत्यादि-इत्यादि, प्रसंगतः आदि हिनक प्रमुख कृति छनि। सम्प्रति मैथिलीक सुचर्चित पत्रिका 'आरंभ'क सम्पादकक रूप मे लब्धप्रतिष्ठित आ वर्ष 2009 मे प्रबोध साहित्य सम्मान सँ सम्मानित साहित्यकार।


text:
परम्परा आ लेखक – डॉ० तारानन्द वियोगी
अहां पुछलहुं अछि जे परम्पराक प्रति नवतुरिया लेखकक की रुख हेबाक चाही। हमर जबाव अछि जे अपन परम्पराक प्रति हमरा लोकनि मे आलोचनात्मक आस्था हेबाक चाही। प्राथमिक बात ई अछि जे आस्था हेबाक चाही। से आस्था केहन हेबाक चाही, से भिन्न बात थिक।
ई ‘आस्था’ शब्द बड व्यापक। सामान्यतः एकरा विश्वासक लगीच क’ क’ देखल जाइ छै। लोक कहितो अछि–आस्था-विश्वास। दुनू शब्द मे मुदा, बड अंतर। विश्वास तॅ लोक ओहुनो, विना कोनो कारणोक, क’ सकैत अछि, करिते अछि। मुदा, ‘आस्था’क लेल ‘ज्ञान झाक योग पडब’ आवश्यक। माने, बौद्धिक स्तर पर ओकरा प्रति अहां सजग होइऐक, तखन भेल–आस्था। अपन परम्पराक प्रति हमरा आस्था हेबाक चाही। से आस्था केहन, तॅ आलोचनात्मक। तात्पर्य जे नीक कें ग्रहण करबाक आ अधलाह कें त्याग करबाक बुद्धि आ साहस हमरालोकनि मे हेबाक चाही।
आधुनिक मैथिली साहित्यक जन्म कोना भेल? एकर उत्स के मूल प्रेरणा की छल? खोज कयला पर देखबै जे आरंभिक दशकक लेखक लोकनिक इष्ट छलनि–अपन परम्परा मे सुधार। एही दुआरे एहि युग कें सुधारवादी युग कहल गेलै। एकर मूल प्रेरक छल–भारतीय नवजागरण। भारतीय नवजागरणक जे प्रभाव मिथिला पर देखार रूप मे पडलै, तकरे हम ‘मैथिली जागरण’ कहैत छिऐक। एकरे बदौलत हमरा लोकनि कें आधुनिक मैथिली साहित्य प्राप्त भेल। प्रश्न अछि जे सुधार के जरूरति ककरो किएक पडैत छैक? पहिने सॅ जे परम्परा चलि आबि रहल अछि, ताहि मे जखन निघेंस वस्तु सभक मात्रा बढि जाइ छै, तखन सुधारक जरूरति पडैत अछि। ई निघेंस वस्तु सभ मृत आ गतिहत्या करैबला होइत अछि। एकरा देखार करब साहित्यक मूल दायित्व, एही प्रेरणा सॅ आधुनिक मैथिली साहित्यक आरम्भ भेल अछि। सुधारवादी साहित्यक चरम विकास हमरा लोकनि हरिमोहन झाक साहित्य मे देखैत छिऐक। निघेंस वस्तु सभ कें ओ सर्वाधिक त्वराक संग आ बेस निर्मम ढंग सॅ देखार केलनि, तें हुनकर साहित्य एतेक महत्वपूर्ण अछि। आगू चलि क’ जबाना बदलि गेलै। सामाजिक सुधार भेलै। जबाना जे बदलैत अछि, ताहि मे साहित्योक अपन विलक्षण योगदान जरूर होइ छै। मुदा असल कारक होइत अछि–युग-प्रवृत्ति। युग-विशेषक जे ध्वनि होइ छै से तमाम माध्यम सभ सॅ एक्कहि संग अनुगूंजित होइ छै। एक जिम्मेदार लेखक सॅ ई आशा कएल जाइ छै जे ओ बदलैत युगक ध्वनि कें ठीक-ठीक अकानय, अखियास करए। पॉजीटिव आ निगेटिव तत्व सभ कें बेराबए। पॉजीटिव कें प्रोमोट करए आ निगेटिव के तर्कसंगत ढंग सॅ खंडन करए। दोसर एकटा रस्ता छै जे युगक पॉजीटिव ध्वनि मे जे सौन्दर्य, जे आदर्श निहित छै, तकरा अपन रचनाक माध्यम सं प्रकाश मे आनए। यात्रीजी यैह काज केलनि।
आगू चलि क’ अपन साहित्य मे एकटा एहनो युग आएल, जखन परम्पराक सम्पूर्णतः निषेधक मांग कएल गेल। जतेक गतिहत समाज छल मिथिलाक, तकरा देखैत ‘सामाजिक सुधार’ कें ई लोकनि पर्याप्त नहि मानैत छलाह। हिनका लोकनिक मतें आवश्यकता छलै- सामाजिक परिवर्तन के। ई पीढी बहुत पढल-लिखल लोकक पीढी छल। ई लोकनि प्रश्न उठौलनि जे परम्परा माने की? एकटा सडल लहास, जाहि मे सुधारक आशा क्यो बताहे लोक क’ सकैत अछि। परम्परा जॅ किछु थिक तॅ किछु सुविधाभोगी लोकक इच्छा-पूर्ति आ विलासक साधन थिक। ओ लोकनि कहलनि जे युगक संग चलबाक लेल सामाजिक परिवर्तन आवश्यक थिक। व्यापक समाजक हित एही सॅ सधि सकैत अछि। एहि पीढीक नेतृत्वकर्ता राजकमल चौधरी छला।
ध्यान सॅ जॅ अहां देखब तॅ पाएब जे बात ई बहुत उचित आ व्यावहारिक छल। कतेक डोज के दबाइ पडबाक चाही, ई एहि बात पर निर्भर करैत अछि जे रोग कतेक जडिआएल अछि। मिथिलाक रोग ततेक जडिआएल छल जे निषेधक मांग जरूरी छल। युगक संग चलबाक लेल अहां तैयार नहि छी, कारण जे बाप-ददा सॅ अहां कें बहुत मोह अछि। ई परम्पराक बचल रहबाक कोनो तर्क तॅ नहि भेलै। माने जे तर्कहीनता। परम्परावादी लोकनिक सब सं प्रधान तर्क थिक–तर्कहीनता। ओ लोकनि एही पर प्रहार केलनि। आब हमसब युगक समक्ष ठाढ छी तं अपन पूर्वज लोकनिक आशय कें बुझैत छी। निशां मे मातल समाजकें चेतेबाक लेल पूर्ण निषेधक नारा जरूरी छै। ओ लोकनि ठीक कहै छला। मुदा जुलुम बात जे हुनका लोकनिक रचना कें देखू तॅ परम्परा ओहूठाम विद्यमान भेटत। अपन सम्पूर्ण निहितार्थक संग। मुदा कमाल, जे ओ परम्पराक निषेध केलनि। बेसी की कहू, आशय पर जेबाक चाही। कथित शब्दे टाक ओझरा मे फॅसबा सॅ बचबाक चाही।
आब हमसब साहित्यक द्वार पर ठाढ छी आ कहै छी जे लेखक कें परम्पराक प्रति आलोचनात्मक आस्था सं परिपूर्ण हेबाक चाही। सुधारक फेज बीति चुकल अछि। आब सुधार कएल नहि जा सकैछ। निषेध सेहो उचित नहि थिक, कारण हमर परम्परा आइ मात्र परम्परा नहि रहल, हमर अस्तित्वक अस्मिता(identity)बनि गेल अछि। एहि भूमंडलीकृत आ बाजारवादी समय मे जॅ हमसब जीयब, आ अपन पहिचान ताकब तॅ से हमर परम्परा टा, सैह टा भ’ सकैत अछि। आब परम्पराक निषेध नहि, ओकर पॉजीटिव तत्व सभक समाहार चाही हमरा, हमर अपन पहिचान प्रतिख्यापित करबाक लेल, सौंसे दुनियां मे। एहना स्थिति मे की करबाक चाही? नीक कें पकडबाक चाही, अधलाह कें छोडबाक चाही। विना कोनो मोहक। विना कोनो ममताक।
मुदा, प्रश्न अछि जे परम्परा माने कोन परम्परा? ध्यान सॅ देखबै तॅ पाएब जे परम्परा कौखन एकटा नहि होइ छै। सभ युग मे ई चलन रहल अछि जे एकटा जॅ मुख्यधाराक परम्परा, तॅ दोसर अवान्तर परम्परा अथवा अतःसलिला परम्परा। एकटा खिस्सा हमरा एहिठाम मोन पडैत अछि। खिस्सा थिक शान्तिनिकेतनक। गुरुदेव टैगोर के युगक। एकबेर की भेल जे आश्रम मे काज कर’ बाली एक विधबा ब्राह्मणी युवती एक आन स्टाफ सॅ प्रेम करै छली। रवीन्द्रनाथ एहि प्रेम कें लक्ष्य करै छला। रवीन्द्रनाथ कें चिन्हैत छियनि? आधुनिक भारतीय साहित्यक ओ एहन अनुपम लेखक थिकाह, जिनका मे परम्परा, राष्ट्रीयता आ वैश्विकता–तीनूक तूलमतूल संतुलित विकास हमरा लोकनि कें भेटैत अछि। सही माने मे ओ एक ‘भारतीय लेखक’ छला। आ, से रवीन्द्रनाथ शुद्ध हृदय सॅ चाहै छला जे जॅ संभव हो तॅ एहि दुनूक विवाह भ’ जेबाक चाही। मुदा संकट ई जे ब्राह्मण-समाज मे विधवा-विवाह मान्य नहि। व्यवस्था जॅ क्यो देताह, तॅ से क्यो पंडिते। गुरुदेव आचार्य हजारी प्रसाद द्विवेदी कें बजौलनि। हजारी बाबू महान लेखक तॅ छलाहे, तकरा संग-संग बड भारी ज्योतिषी सेहो छला आ ‘पंडितजी’क नामें मशहूर छला। गुरुदेव पुछलखिन–विधवा-विवाहक संबंध मे अपन परम्परा की कहैत अछि? पंडितजी शास्त्र सभक अवलोकन केलनि आ जा क’ कहलखिन–शास्त्र आज्ञा नहि दैए। गुरुदेव मुदा, बहुत सहानुभूतिपूर्ण छला। बजला–पंडितजी, कोन परम्परा आज्ञा नहि दैए? अहां तॅ कोनो एक परम्पराक बात बात कहैत छी। सभ परम्पराक तॅ अपन-अपन मान्य आचार्य सभ छथि। हम ई कोना कहि सकै छी जे एक परम्पराक आचार्य हमर आदरणीय आ दोसर परम्पराक आचार्य निषेध्य? कने देखि क’ कहू जे दोसर परम्परा की कहैए? अगिला दिन हजारी बाबू दोसर-दोसर परम्पराक आचार्य लोकनिक मतक परायण केलनि आ गुरुदेव कें जा क’ कहलखिन जे दोसर परम्परा विधवा-विवाहक अनुमति दैए। गुरुदेव कें मानवताक हित मे आ युग-धर्मक अनुरूप जे करबाक छलनि, तकर रस्ता भेटि गेल छलनि।
हमरा लोकनि कें एतबा बुद्धिमान आ विवेकपूर्ण हेबाक चाही जे अपना ओतक समस्त परम्परा हमरा अपन परम्परा बुझना जाय। ब्राह्मण हएब, आ कि ब्राह्मण नहि हएब हमर बिलकुल निजी मामिला थिक। तहिना, जेना हम राति कें पैजामा पहिरि क’ सुतै छी कि लुंगी पहिरि क’, ई हमर निजी मामिला छी। युगधर्मक उपेक्षा नहि करबाक चाही। दुनू परम्परा हमर अपने परम्परा थिक। कट्टर सनातनी हेबाक जे थोडेक हानि सभ छैक, तकरा सॅ आब हमरा लोकनि कें मुक्त हेबाक चाही, ई बात जखन हम कहै छी तॅ किछु लोक हमरा विरोधी बुझैत छथि। मुदा ताहि डर सॅ की हम ई बात कहब छोडि दी जे एकैसम शताब्दीक एहि संश्लिष्ट युग मे हमरा लोकनि कें टिकल रहबाक लेल कोन रणनीति विधेय थिक। दुनू परम्परा हमर अपन परम्परा थिक, जे हमरा युगानुरूप समायोजन लेल पॉजीटिव सजेस्ट करय, से ताहिकाल हमरा लेल विधेय थिक। मिथिलाक समन्वित परम्पराक हम अन्वेषी थिकहुं। सौंसे मिथिला हमर अपन मिथिला थिक। हमर जे समन्वित परम्परा अछि, तकर संरक्षण आ विकासक वास्ते हमरा अग्रसर हेबाक अछि। से आलोचनात्मक आस्था राखि क’। हमरा लोकनि जॅ समाजक जागरूक वर्ग छी, तॅ हमर यैह कर्तव्य थिक।
एखन चहुंदिस उत्तर-आधुनिकता (post modernism) के खूब हल्ला मचल छै। कहियो अखियास केलियैए जे ई कोन चीज थिक आ एकर दार्शनिक आधार-भित्ति की छिऐक? हम तॅ सनातन सॅ चलि आबि रहल काल-प्रवाह कें देखै छी तॅ लगैए जे ई दुनियां लगातार वर्ग-न्याय दिस बढि रहल अछि। पहिने सामंतवादक युग छल। थोडेक लोक ऐश्वर्य-मदमत्त छला आ बहुसंख्यक लोक न्याय सं बंचित छल। युग बदलल तॅ तखन आधुनिकता आएल। एहि बहुसंख्यक न्याय-बंचित लोक मे सॅ थोडेक कें न्याय भेटलैक। मुदा की सभ कें भेटि सकलैक? जतेक लोक आबो न्याय-बंचित रहि गेला, तिनका अहां ‘बहुसंख्यक’ सॅ कम की कहबै? आधुनिकताक तॅ सेहो अपन जटिलता छै। लोकतंत्री शासन आ व्यवसाय-मुखी विज्ञान नित्त एकर जटिलता बढौने जाइत अछि। तात्पर्य जे आधुनिकता सॅ सेहो समस्त मनुक्ख कें न्याय नहि भेटि सकलैक। एम्हर आबि युग-प्रवृत्ति देखैत छी जे जे कोनो वर्ग वा समूह आधुनिकताक मुख्यधारा मे नहि आबि सकल, छूटल-पिछडल रहि गेल, से सभ अपनहि कें अपन केन्द्र मानि, अपन अस्तित्व सॅ अपनहि संतुष्ट होइत, अपन दाबीदारी ठोकि देलक। दाबीदारी कथीक लेल? आन कथूक लेल नहि। मात्र एही लेल जे अहांक सर्टिफिकेटक खगता हमरा नहि अछि। अहांक नीक कहने ने हम नीक आ खराब कहने ने हम खराब भ ‘ सकैत छी। हम जे छी, जेहन छी, स्वयं मे पूर्ण आ महत्वपूर्ण छी। एक तरहक स्वयंभू आत्मविश्वास एकरा अहां कहि सकै छिऐक। सौंसे दुनियां मे, सभ देश, सभ बंचित समुदाय मे आइ ई प्रवृत्ति देखल जा रहल छै। ई स्त्री-विमर्श, दलित-विमर्श आदि-आदि की थिक? क्षरणशील पर्यावरणक चिन्ता, विलुप्त होइत जीवजन्तु-वनस्पतिक चिन्ता, अप्पन जडि कें चिन्हबाक चिन्ता– ई सभ की थिक? आजुक युगक प्रवृत्ति थिक। आधुनिकताक विफलताक पश्चात जे प्रतिक्रिया सभ सौंसे दुनियां मे भेल अछि, ई तकर देन थिक। मुक्त बाजार एकरा अपना लेल नीक बुझैए, से एक बात। दोसर दिस मार्क्सवाद एकरा शंकालुताक दृष्टियें देखि रहल अछि। कारण, एहि बात मे ओकरा संदेह बुझाइत छै जे एहि बाट पर चलने बंचित समुदाय अपना लेल न्याय प्राप्त क’ सकत। अस्तु, एहि पॉजीटिव-निगेटिव के तसफिया चिन्तक लोकनि अपन करथु। युग-प्रवृत्ति तॅ जे थिक, से थिक।
स्त्री-विमर्शेक प्रसंग कें लिय’। मिथिलाक गामो घर मे आइ अहां देखबै जे अहां छोट उमेर मे बेटीक बियाह करियौ तॅ स्वयं बेटिये अहांक प्रबल विरोधी भ’ क’ ठाढ भ’ जाएत। कहुना ठकि-फुसिया क’ जॅ अधलाह वर संग बियाह कराब’ लगियौ तॅ मडबा पर सॅ भागि पडाएत। अनजाति संग बियाह करबाक दंडस्वरूप जॅ ओकरा चांप चढा क’ मारि दियौ तॅ पुलिस-कचहरी तॅ छोडू, सौंसे दुनियांक समाज तेना क’ क’ अहांक दुश्मन भ’ जाएत जे लाख घूस-पेंच लगाइयो क’ बचि नहि सकब। एखन निरुपमा पाठकक हत्या-काण्ड मे यैह तॅ भेल अछि।
एहना स्थिति मे लेखकक की दायित्व थिक? पहिने तॅ अहां पॉजीटिव-निगेटिव के निर्णय करू। आ, अहांक जे समन्वित परम्परा अछि, तकरा संग युगक पॉजीटिव ध्वनि कें जोडू। युगक मोताबिक जकर औचित्य बनैत होइक, तकरा अपन समर्थन दियौ। रचनात्मक लेखन (creative writing) मे ओकरा उतारू जे अहांक समाज एहि युगक संग कोन तरहें समायोजन बैसा सकैत अछि। की अहां कें बूझल अछि, यात्रीजी ‘लिव-इन-रिलेशनशिप’ के समर्थन केने छलखिन। आ, नवतुरिया लेखक लोकनि सॅ अपील सेहो केने छलखिन जे एकर सकारात्मक पक्ष पर ओ लोकनि कथादि लिखथु। मुदा, मैथिलीक ई दोसर पहलू सेहो देखू जे हमर चुनौटा मंचीय हास्यकवि, जनक जी महाराज जान-प्राण अडपि क’ स्त्री-विमर्शक विरोध करैत छथि, जागरूक होइत स्त्रीक एक सॅ एक हास्यास्पद आ वीभत्स वर्णन क’ क’ पुरुख श्रोता लोकनि कें हॅसी लगबैत छथि। स्त्री लोकनि एहि पर की सोचैत हेती? अहां पुरुख छी तॅ स्त्रीक निन्दा तॅ करबे करबै। युग-युग सॅ करैत एलियैए। सोचू, एहि तरहें एकभग्गू भ’ क’ चलने की हम अपन घरोक रक्षा क’ सकब? समाजक रक्षाक तॅ बाते छोडू। हम तॅ बन्धु, यैह कहब जे युग-प्रवृत्ति सॅ आंखि मूनि क’ हमरालोकनि युगक सामना नहि क’ सकैत छी।
अपन परम्पराक प्रति दृष्टिकोण कें हमरा लोकनि आलोचनात्मक कोना बनौने राखि सकैत छी, तकर एक बहुत सटीक दृष्टान्त एखन हाल मे सामने आएल अछि। ई पं० गोविन्द झाक नवीनतम शोधक परिणाम थिक। पं० गोविन्द झा कें अहां ‘चिन्है’ छियनि? ओ आयुवृद्ध भने होथु, मुदा कोनो युवे-सन ओजस्वी-तेजस्वी छथि। उत्साह आ उत्सुकता सॅ एकदम भरल-पुरल छथि, जे हुनका सदति नव-नव संधान-अनुसंधान लेल प्रेरित करैत रहैत छनि। ओ विद्यापति-साहित्यक विशेषज्ञ छथि। हमरा मोन पडैए, आचार्य रमानाथ झा भारी मन सॅ कतहु लिखने छथिन जे विद्यापतिक विशेषज्ञ, समूचा संसार मे आब एक हमही टा बचि गेल छी, आन ककरो मे तकर प्रवृत्तियो नहि देखैत छिऐक। मैथिलीक सौभाग्य जे हुनका बादो, आइयो पं० गोविन्द झा-सन अनुसंधानी पुरुष हमरा लोकनिक बीच छथि। पंडित जीक एक नव पोथी एहि बीच बहार भेलनि अछि–’अनुचिन्तन’। एहि पोथी मे एक लेख अछि–’विद्यापतिक प्रसंग’। एहि लेख मे ओ विद्यापति-गीतक मादे अपन नवीनतम शोधक किछु निष्कर्ष प्रस्तुत केलनि अछि।
हमरा लोकनि अवगत छी जे विद्यापति-गीतक छव गोट प्राचीन स्रोत अछि–रामभद्रपुर तालपत्र, नेपाल तालपत्र, तरौनी तालपत्र, भाषागीत-संग्रह, रागतरंगिणी आ हरगौरी-विवाह। हमरा लोकनि एहू बात सॅ अवगत छी जे मध्यकालीन मिथिला मे दर्जनो एहन ज्ञात-अज्ञात-अल्पज्ञात कविलोकनि भेला जे गीत-रचना केलनि। बाद मे हुनको लोकनिक गीत जे भेटल तॅ ताहि मे ‘भनहि विद्यापति’क भनिता जोडल अथवा विद्यापतियेक गीत-रचनाक रूप मे प्रसिद्धि-प्राप्त। हमरा लोकनिक परम्परा गौरवपूर्वक स्वीकार केलक जे ई सबटा गीत विद्यापतियेक छियनि। तखन, आब? आलोचनात्मक आस्था जॅ हो तॅ तकर मांग थिक जे हमर विशेषज्ञ लोकनि निर्णय करथु जे सत्य की थिक। पंडित जी सैह केलनि अछि। विद्यापति-गीतक निर्लेप पहिचान देखार करबाक लेल ओ एक कसौटी बनौलनि अछि। विद्यापतिक निर्विवाद प्राचीन गीत सभक तुलना मे अन्यान्य गीतक विश्लेषण जॅ ( 1)भाषा (2 )शब्द (3 )शैली (4 )अन्त्यानुप्रास (5 )भनिता मे पुनरुक्ति (6 )भाव (7 )आ, महाभाव– एहि सभक आधार पर कएल जाय, तॅ ठीक-ठीक निष्कर्ष निकालल जा सकैए जे कोन गीत विद्यापतिक थिक कोन नहि। पंडित जी सैह केलनि अछि। हुनक अनेक निष्कर्ष (कुल 48 सुप्रसिद्ध गीत कें ओ विद्यापति सॅ भिन्न कविक रचना मानलनि अछि) सभ मे सॅ एक निष्कर्ष ई थिक जे ‘जय जय भैरवि’ विद्यापतिक गीत-रचना नहि थिक। तखन, आब? जानिते छी जे ई गीत मिथिला मे राष्ट्र-गीतक गौरव-गरिमा हासिल क’ लेने अछि। एकरा लोक तेना क’ विद्यापतिक गीत मानि लेलक अछि जे सपनो मे नहि सोचि सकैछ जे ई विद्यापतिक गीत नहियो भ’ सकैत अछि। प्रायः एही परिस्थिति कें गमैत, पंडित जी अपन लेख मे ईहो विनम्र वचन जोडलनि–’प्रथमदृष्ट्या तॅ इएह प्रतीत होइत अछि जे ई गीतसभ विद्यापतिक रचना नहि भए सकैत अछि। परन्तु हमरा से कहबाक साहस नहि होइत अछि किएक तॅ सम्भवतः हमरा छाडि प्रायः सभ कें प्रगाढ विश्वास छनि जे ई गीत विद्यापतिक रचल थिक। विश्वासे नहि, सभ कें एहि गीतसभ पर प्रगाढ आस्था सेहो छनि। हम कथमपि नहि चाहब जे कनिको आस्था पर चोट पडय।’
पंडित जी कें कहबाक साहसो भेलनि अछि आ हमरा लोकनिक आस्था पर चोटो नहि पडल अछि। कारण, मात्र आस्था नहि, हमरा लोकनि अपन परम्पराक प्रति आलोचनात्मक आस्था रखैत छी। जे सत्य थिक, से तॅ अन्ततः सत्य थिक। आ, ओकर अपन लाभो तॅ छै। आइ धरि दुनिया कहैत छल–मिथिला कें विद्यापति छोडि क’ आर की छै? पद्धतिबद्ध ढंग सॅ उद्घाटित सत्य दुनिया कें जवाब द’ सकैत अछि जे मध्यकालो मे, एक विद्यापतिये नहि, मिथिला कें बहुत किछु छलैक।
सम्पर्क–बदरिकाश्रम, महिषी,सहरसा 852216
मो० 9431413125
email– tara.viyogi@gmail.com
ई ‘आस्था’ शब्द बड व्यापक। सामान्यतः एकरा विश्वासक लगीच क’ क’ देखल जाइ छै। लोक कहितो अछि–आस्था-विश्वास। दुनू शब्द मे मुदा, बड अंतर। विश्वास तॅ लोक ओहुनो, विना कोनो कारणोक, क’ सकैत अछि, करिते अछि। मुदा, ‘आस्था’क लेल ‘ज्ञान झाक योग पडब’ आवश्यक। माने, बौद्धिक स्तर पर ओकरा प्रति अहां सजग होइऐक, तखन भेल–आस्था। अपन परम्पराक प्रति हमरा आस्था हेबाक चाही। से आस्था केहन, तॅ आलोचनात्मक। तात्पर्य जे नीक कें ग्रहण करबाक आ अधलाह कें त्याग करबाक बुद्धि आ साहस हमरालोकनि मे हेबाक चाही।
आधुनिक मैथिली साहित्यक जन्म कोना भेल? एकर उत्स के मूल प्रेरणा की छल? खोज कयला पर देखबै जे आरंभिक दशकक लेखक लोकनिक इष्ट छलनि–अपन परम्परा मे सुधार। एही दुआरे एहि युग कें सुधारवादी युग कहल गेलै। एकर मूल प्रेरक छल–भारतीय नवजागरण। भारतीय नवजागरणक जे प्रभाव मिथिला पर देखार रूप मे पडलै, तकरे हम ‘मैथिली जागरण’ कहैत छिऐक। एकरे बदौलत हमरा लोकनि कें आधुनिक मैथिली साहित्य प्राप्त भेल। प्रश्न अछि जे सुधार के जरूरति ककरो किएक पडैत छैक? पहिने सॅ जे परम्परा चलि आबि रहल अछि, ताहि मे जखन निघेंस वस्तु सभक मात्रा बढि जाइ छै, तखन सुधारक जरूरति पडैत अछि। ई निघेंस वस्तु सभ मृत आ गतिहत्या करैबला होइत अछि। एकरा देखार करब साहित्यक मूल दायित्व, एही प्रेरणा सॅ आधुनिक मैथिली साहित्यक आरम्भ भेल अछि। सुधारवादी साहित्यक चरम विकास हमरा लोकनि हरिमोहन झाक साहित्य मे देखैत छिऐक। निघेंस वस्तु सभ कें ओ सर्वाधिक त्वराक संग आ बेस निर्मम ढंग सॅ देखार केलनि, तें हुनकर साहित्य एतेक महत्वपूर्ण अछि। आगू चलि क’ जबाना बदलि गेलै। सामाजिक सुधार भेलै। जबाना जे बदलैत अछि, ताहि मे साहित्योक अपन विलक्षण योगदान जरूर होइ छै। मुदा असल कारक होइत अछि–युग-प्रवृत्ति। युग-विशेषक जे ध्वनि होइ छै से तमाम माध्यम सभ सॅ एक्कहि संग अनुगूंजित होइ छै। एक जिम्मेदार लेखक सॅ ई आशा कएल जाइ छै जे ओ बदलैत युगक ध्वनि कें ठीक-ठीक अकानय, अखियास करए। पॉजीटिव आ निगेटिव तत्व सभ कें बेराबए। पॉजीटिव कें प्रोमोट करए आ निगेटिव के तर्कसंगत ढंग सॅ खंडन करए। दोसर एकटा रस्ता छै जे युगक पॉजीटिव ध्वनि मे जे सौन्दर्य, जे आदर्श निहित छै, तकरा अपन रचनाक माध्यम सं प्रकाश मे आनए। यात्रीजी यैह काज केलनि।
आगू चलि क’ अपन साहित्य मे एकटा एहनो युग आएल, जखन परम्पराक सम्पूर्णतः निषेधक मांग कएल गेल। जतेक गतिहत समाज छल मिथिलाक, तकरा देखैत ‘सामाजिक सुधार’ कें ई लोकनि पर्याप्त नहि मानैत छलाह। हिनका लोकनिक मतें आवश्यकता छलै- सामाजिक परिवर्तन के। ई पीढी बहुत पढल-लिखल लोकक पीढी छल। ई लोकनि प्रश्न उठौलनि जे परम्परा माने की? एकटा सडल लहास, जाहि मे सुधारक आशा क्यो बताहे लोक क’ सकैत अछि। परम्परा जॅ किछु थिक तॅ किछु सुविधाभोगी लोकक इच्छा-पूर्ति आ विलासक साधन थिक। ओ लोकनि कहलनि जे युगक संग चलबाक लेल सामाजिक परिवर्तन आवश्यक थिक। व्यापक समाजक हित एही सॅ सधि सकैत अछि। एहि पीढीक नेतृत्वकर्ता राजकमल चौधरी छला।
ध्यान सॅ जॅ अहां देखब तॅ पाएब जे बात ई बहुत उचित आ व्यावहारिक छल। कतेक डोज के दबाइ पडबाक चाही, ई एहि बात पर निर्भर करैत अछि जे रोग कतेक जडिआएल अछि। मिथिलाक रोग ततेक जडिआएल छल जे निषेधक मांग जरूरी छल। युगक संग चलबाक लेल अहां तैयार नहि छी, कारण जे बाप-ददा सॅ अहां कें बहुत मोह अछि। ई परम्पराक बचल रहबाक कोनो तर्क तॅ नहि भेलै। माने जे तर्कहीनता। परम्परावादी लोकनिक सब सं प्रधान तर्क थिक–तर्कहीनता। ओ लोकनि एही पर प्रहार केलनि। आब हमसब युगक समक्ष ठाढ छी तं अपन पूर्वज लोकनिक आशय कें बुझैत छी। निशां मे मातल समाजकें चेतेबाक लेल पूर्ण निषेधक नारा जरूरी छै। ओ लोकनि ठीक कहै छला। मुदा जुलुम बात जे हुनका लोकनिक रचना कें देखू तॅ परम्परा ओहूठाम विद्यमान भेटत। अपन सम्पूर्ण निहितार्थक संग। मुदा कमाल, जे ओ परम्पराक निषेध केलनि। बेसी की कहू, आशय पर जेबाक चाही। कथित शब्दे टाक ओझरा मे फॅसबा सॅ बचबाक चाही।
आब हमसब साहित्यक द्वार पर ठाढ छी आ कहै छी जे लेखक कें परम्पराक प्रति आलोचनात्मक आस्था सं परिपूर्ण हेबाक चाही। सुधारक फेज बीति चुकल अछि। आब सुधार कएल नहि जा सकैछ। निषेध सेहो उचित नहि थिक, कारण हमर परम्परा आइ मात्र परम्परा नहि रहल, हमर अस्तित्वक अस्मिता(identity)बनि गेल अछि। एहि भूमंडलीकृत आ बाजारवादी समय मे जॅ हमसब जीयब, आ अपन पहिचान ताकब तॅ से हमर परम्परा टा, सैह टा भ’ सकैत अछि। आब परम्पराक निषेध नहि, ओकर पॉजीटिव तत्व सभक समाहार चाही हमरा, हमर अपन पहिचान प्रतिख्यापित करबाक लेल, सौंसे दुनियां मे। एहना स्थिति मे की करबाक चाही? नीक कें पकडबाक चाही, अधलाह कें छोडबाक चाही। विना कोनो मोहक। विना कोनो ममताक।
मुदा, प्रश्न अछि जे परम्परा माने कोन परम्परा? ध्यान सॅ देखबै तॅ पाएब जे परम्परा कौखन एकटा नहि होइ छै। सभ युग मे ई चलन रहल अछि जे एकटा जॅ मुख्यधाराक परम्परा, तॅ दोसर अवान्तर परम्परा अथवा अतःसलिला परम्परा। एकटा खिस्सा हमरा एहिठाम मोन पडैत अछि। खिस्सा थिक शान्तिनिकेतनक। गुरुदेव टैगोर के युगक। एकबेर की भेल जे आश्रम मे काज कर’ बाली एक विधबा ब्राह्मणी युवती एक आन स्टाफ सॅ प्रेम करै छली। रवीन्द्रनाथ एहि प्रेम कें लक्ष्य करै छला। रवीन्द्रनाथ कें चिन्हैत छियनि? आधुनिक भारतीय साहित्यक ओ एहन अनुपम लेखक थिकाह, जिनका मे परम्परा, राष्ट्रीयता आ वैश्विकता–तीनूक तूलमतूल संतुलित विकास हमरा लोकनि कें भेटैत अछि। सही माने मे ओ एक ‘भारतीय लेखक’ छला। आ, से रवीन्द्रनाथ शुद्ध हृदय सॅ चाहै छला जे जॅ संभव हो तॅ एहि दुनूक विवाह भ’ जेबाक चाही। मुदा संकट ई जे ब्राह्मण-समाज मे विधवा-विवाह मान्य नहि। व्यवस्था जॅ क्यो देताह, तॅ से क्यो पंडिते। गुरुदेव आचार्य हजारी प्रसाद द्विवेदी कें बजौलनि। हजारी बाबू महान लेखक तॅ छलाहे, तकरा संग-संग बड भारी ज्योतिषी सेहो छला आ ‘पंडितजी’क नामें मशहूर छला। गुरुदेव पुछलखिन–विधवा-विवाहक संबंध मे अपन परम्परा की कहैत अछि? पंडितजी शास्त्र सभक अवलोकन केलनि आ जा क’ कहलखिन–शास्त्र आज्ञा नहि दैए। गुरुदेव मुदा, बहुत सहानुभूतिपूर्ण छला। बजला–पंडितजी, कोन परम्परा आज्ञा नहि दैए? अहां तॅ कोनो एक परम्पराक बात बात कहैत छी। सभ परम्पराक तॅ अपन-अपन मान्य आचार्य सभ छथि। हम ई कोना कहि सकै छी जे एक परम्पराक आचार्य हमर आदरणीय आ दोसर परम्पराक आचार्य निषेध्य? कने देखि क’ कहू जे दोसर परम्परा की कहैए? अगिला दिन हजारी बाबू दोसर-दोसर परम्पराक आचार्य लोकनिक मतक परायण केलनि आ गुरुदेव कें जा क’ कहलखिन जे दोसर परम्परा विधवा-विवाहक अनुमति दैए। गुरुदेव कें मानवताक हित मे आ युग-धर्मक अनुरूप जे करबाक छलनि, तकर रस्ता भेटि गेल छलनि।
हमरा लोकनि कें एतबा बुद्धिमान आ विवेकपूर्ण हेबाक चाही जे अपना ओतक समस्त परम्परा हमरा अपन परम्परा बुझना जाय। ब्राह्मण हएब, आ कि ब्राह्मण नहि हएब हमर बिलकुल निजी मामिला थिक। तहिना, जेना हम राति कें पैजामा पहिरि क’ सुतै छी कि लुंगी पहिरि क’, ई हमर निजी मामिला छी। युगधर्मक उपेक्षा नहि करबाक चाही। दुनू परम्परा हमर अपने परम्परा थिक। कट्टर सनातनी हेबाक जे थोडेक हानि सभ छैक, तकरा सॅ आब हमरा लोकनि कें मुक्त हेबाक चाही, ई बात जखन हम कहै छी तॅ किछु लोक हमरा विरोधी बुझैत छथि। मुदा ताहि डर सॅ की हम ई बात कहब छोडि दी जे एकैसम शताब्दीक एहि संश्लिष्ट युग मे हमरा लोकनि कें टिकल रहबाक लेल कोन रणनीति विधेय थिक। दुनू परम्परा हमर अपन परम्परा थिक, जे हमरा युगानुरूप समायोजन लेल पॉजीटिव सजेस्ट करय, से ताहिकाल हमरा लेल विधेय थिक। मिथिलाक समन्वित परम्पराक हम अन्वेषी थिकहुं। सौंसे मिथिला हमर अपन मिथिला थिक। हमर जे समन्वित परम्परा अछि, तकर संरक्षण आ विकासक वास्ते हमरा अग्रसर हेबाक अछि। से आलोचनात्मक आस्था राखि क’। हमरा लोकनि जॅ समाजक जागरूक वर्ग छी, तॅ हमर यैह कर्तव्य थिक।
एखन चहुंदिस उत्तर-आधुनिकता (post modernism) के खूब हल्ला मचल छै। कहियो अखियास केलियैए जे ई कोन चीज थिक आ एकर दार्शनिक आधार-भित्ति की छिऐक? हम तॅ सनातन सॅ चलि आबि रहल काल-प्रवाह कें देखै छी तॅ लगैए जे ई दुनियां लगातार वर्ग-न्याय दिस बढि रहल अछि। पहिने सामंतवादक युग छल। थोडेक लोक ऐश्वर्य-मदमत्त छला आ बहुसंख्यक लोक न्याय सं बंचित छल। युग बदलल तॅ तखन आधुनिकता आएल। एहि बहुसंख्यक न्याय-बंचित लोक मे सॅ थोडेक कें न्याय भेटलैक। मुदा की सभ कें भेटि सकलैक? जतेक लोक आबो न्याय-बंचित रहि गेला, तिनका अहां ‘बहुसंख्यक’ सॅ कम की कहबै? आधुनिकताक तॅ सेहो अपन जटिलता छै। लोकतंत्री शासन आ व्यवसाय-मुखी विज्ञान नित्त एकर जटिलता बढौने जाइत अछि। तात्पर्य जे आधुनिकता सॅ सेहो समस्त मनुक्ख कें न्याय नहि भेटि सकलैक। एम्हर आबि युग-प्रवृत्ति देखैत छी जे जे कोनो वर्ग वा समूह आधुनिकताक मुख्यधारा मे नहि आबि सकल, छूटल-पिछडल रहि गेल, से सभ अपनहि कें अपन केन्द्र मानि, अपन अस्तित्व सॅ अपनहि संतुष्ट होइत, अपन दाबीदारी ठोकि देलक। दाबीदारी कथीक लेल? आन कथूक लेल नहि। मात्र एही लेल जे अहांक सर्टिफिकेटक खगता हमरा नहि अछि। अहांक नीक कहने ने हम नीक आ खराब कहने ने हम खराब भ ‘ सकैत छी। हम जे छी, जेहन छी, स्वयं मे पूर्ण आ महत्वपूर्ण छी। एक तरहक स्वयंभू आत्मविश्वास एकरा अहां कहि सकै छिऐक। सौंसे दुनियां मे, सभ देश, सभ बंचित समुदाय मे आइ ई प्रवृत्ति देखल जा रहल छै। ई स्त्री-विमर्श, दलित-विमर्श आदि-आदि की थिक? क्षरणशील पर्यावरणक चिन्ता, विलुप्त होइत जीवजन्तु-वनस्पतिक चिन्ता, अप्पन जडि कें चिन्हबाक चिन्ता– ई सभ की थिक? आजुक युगक प्रवृत्ति थिक। आधुनिकताक विफलताक पश्चात जे प्रतिक्रिया सभ सौंसे दुनियां मे भेल अछि, ई तकर देन थिक। मुक्त बाजार एकरा अपना लेल नीक बुझैए, से एक बात। दोसर दिस मार्क्सवाद एकरा शंकालुताक दृष्टियें देखि रहल अछि। कारण, एहि बात मे ओकरा संदेह बुझाइत छै जे एहि बाट पर चलने बंचित समुदाय अपना लेल न्याय प्राप्त क’ सकत। अस्तु, एहि पॉजीटिव-निगेटिव के तसफिया चिन्तक लोकनि अपन करथु। युग-प्रवृत्ति तॅ जे थिक, से थिक।
स्त्री-विमर्शेक प्रसंग कें लिय’। मिथिलाक गामो घर मे आइ अहां देखबै जे अहां छोट उमेर मे बेटीक बियाह करियौ तॅ स्वयं बेटिये अहांक प्रबल विरोधी भ’ क’ ठाढ भ’ जाएत। कहुना ठकि-फुसिया क’ जॅ अधलाह वर संग बियाह कराब’ लगियौ तॅ मडबा पर सॅ भागि पडाएत। अनजाति संग बियाह करबाक दंडस्वरूप जॅ ओकरा चांप चढा क’ मारि दियौ तॅ पुलिस-कचहरी तॅ छोडू, सौंसे दुनियांक समाज तेना क’ क’ अहांक दुश्मन भ’ जाएत जे लाख घूस-पेंच लगाइयो क’ बचि नहि सकब। एखन निरुपमा पाठकक हत्या-काण्ड मे यैह तॅ भेल अछि।
एहना स्थिति मे लेखकक की दायित्व थिक? पहिने तॅ अहां पॉजीटिव-निगेटिव के निर्णय करू। आ, अहांक जे समन्वित परम्परा अछि, तकरा संग युगक पॉजीटिव ध्वनि कें जोडू। युगक मोताबिक जकर औचित्य बनैत होइक, तकरा अपन समर्थन दियौ। रचनात्मक लेखन (creative writing) मे ओकरा उतारू जे अहांक समाज एहि युगक संग कोन तरहें समायोजन बैसा सकैत अछि। की अहां कें बूझल अछि, यात्रीजी ‘लिव-इन-रिलेशनशिप’ के समर्थन केने छलखिन। आ, नवतुरिया लेखक लोकनि सॅ अपील सेहो केने छलखिन जे एकर सकारात्मक पक्ष पर ओ लोकनि कथादि लिखथु। मुदा, मैथिलीक ई दोसर पहलू सेहो देखू जे हमर चुनौटा मंचीय हास्यकवि, जनक जी महाराज जान-प्राण अडपि क’ स्त्री-विमर्शक विरोध करैत छथि, जागरूक होइत स्त्रीक एक सॅ एक हास्यास्पद आ वीभत्स वर्णन क’ क’ पुरुख श्रोता लोकनि कें हॅसी लगबैत छथि। स्त्री लोकनि एहि पर की सोचैत हेती? अहां पुरुख छी तॅ स्त्रीक निन्दा तॅ करबे करबै। युग-युग सॅ करैत एलियैए। सोचू, एहि तरहें एकभग्गू भ’ क’ चलने की हम अपन घरोक रक्षा क’ सकब? समाजक रक्षाक तॅ बाते छोडू। हम तॅ बन्धु, यैह कहब जे युग-प्रवृत्ति सॅ आंखि मूनि क’ हमरालोकनि युगक सामना नहि क’ सकैत छी।
अपन परम्पराक प्रति दृष्टिकोण कें हमरा लोकनि आलोचनात्मक कोना बनौने राखि सकैत छी, तकर एक बहुत सटीक दृष्टान्त एखन हाल मे सामने आएल अछि। ई पं० गोविन्द झाक नवीनतम शोधक परिणाम थिक। पं० गोविन्द झा कें अहां ‘चिन्है’ छियनि? ओ आयुवृद्ध भने होथु, मुदा कोनो युवे-सन ओजस्वी-तेजस्वी छथि। उत्साह आ उत्सुकता सॅ एकदम भरल-पुरल छथि, जे हुनका सदति नव-नव संधान-अनुसंधान लेल प्रेरित करैत रहैत छनि। ओ विद्यापति-साहित्यक विशेषज्ञ छथि। हमरा मोन पडैए, आचार्य रमानाथ झा भारी मन सॅ कतहु लिखने छथिन जे विद्यापतिक विशेषज्ञ, समूचा संसार मे आब एक हमही टा बचि गेल छी, आन ककरो मे तकर प्रवृत्तियो नहि देखैत छिऐक। मैथिलीक सौभाग्य जे हुनका बादो, आइयो पं० गोविन्द झा-सन अनुसंधानी पुरुष हमरा लोकनिक बीच छथि। पंडित जीक एक नव पोथी एहि बीच बहार भेलनि अछि–’अनुचिन्तन’। एहि पोथी मे एक लेख अछि–’विद्यापतिक प्रसंग’। एहि लेख मे ओ विद्यापति-गीतक मादे अपन नवीनतम शोधक किछु निष्कर्ष प्रस्तुत केलनि अछि।
हमरा लोकनि अवगत छी जे विद्यापति-गीतक छव गोट प्राचीन स्रोत अछि–रामभद्रपुर तालपत्र, नेपाल तालपत्र, तरौनी तालपत्र, भाषागीत-संग्रह, रागतरंगिणी आ हरगौरी-विवाह। हमरा लोकनि एहू बात सॅ अवगत छी जे मध्यकालीन मिथिला मे दर्जनो एहन ज्ञात-अज्ञात-अल्पज्ञात कविलोकनि भेला जे गीत-रचना केलनि। बाद मे हुनको लोकनिक गीत जे भेटल तॅ ताहि मे ‘भनहि विद्यापति’क भनिता जोडल अथवा विद्यापतियेक गीत-रचनाक रूप मे प्रसिद्धि-प्राप्त। हमरा लोकनिक परम्परा गौरवपूर्वक स्वीकार केलक जे ई सबटा गीत विद्यापतियेक छियनि। तखन, आब? आलोचनात्मक आस्था जॅ हो तॅ तकर मांग थिक जे हमर विशेषज्ञ लोकनि निर्णय करथु जे सत्य की थिक। पंडित जी सैह केलनि अछि। विद्यापति-गीतक निर्लेप पहिचान देखार करबाक लेल ओ एक कसौटी बनौलनि अछि। विद्यापतिक निर्विवाद प्राचीन गीत सभक तुलना मे अन्यान्य गीतक विश्लेषण जॅ ( 1)भाषा (2 )शब्द (3 )शैली (4 )अन्त्यानुप्रास (5 )भनिता मे पुनरुक्ति (6 )भाव (7 )आ, महाभाव– एहि सभक आधार पर कएल जाय, तॅ ठीक-ठीक निष्कर्ष निकालल जा सकैए जे कोन गीत विद्यापतिक थिक कोन नहि। पंडित जी सैह केलनि अछि। हुनक अनेक निष्कर्ष (कुल 48 सुप्रसिद्ध गीत कें ओ विद्यापति सॅ भिन्न कविक रचना मानलनि अछि) सभ मे सॅ एक निष्कर्ष ई थिक जे ‘जय जय भैरवि’ विद्यापतिक गीत-रचना नहि थिक। तखन, आब? जानिते छी जे ई गीत मिथिला मे राष्ट्र-गीतक गौरव-गरिमा हासिल क’ लेने अछि। एकरा लोक तेना क’ विद्यापतिक गीत मानि लेलक अछि जे सपनो मे नहि सोचि सकैछ जे ई विद्यापतिक गीत नहियो भ’ सकैत अछि। प्रायः एही परिस्थिति कें गमैत, पंडित जी अपन लेख मे ईहो विनम्र वचन जोडलनि–’प्रथमदृष्ट्या तॅ इएह प्रतीत होइत अछि जे ई गीतसभ विद्यापतिक रचना नहि भए सकैत अछि। परन्तु हमरा से कहबाक साहस नहि होइत अछि किएक तॅ सम्भवतः हमरा छाडि प्रायः सभ कें प्रगाढ विश्वास छनि जे ई गीत विद्यापतिक रचल थिक। विश्वासे नहि, सभ कें एहि गीतसभ पर प्रगाढ आस्था सेहो छनि। हम कथमपि नहि चाहब जे कनिको आस्था पर चोट पडय।’
पंडित जी कें कहबाक साहसो भेलनि अछि आ हमरा लोकनिक आस्था पर चोटो नहि पडल अछि। कारण, मात्र आस्था नहि, हमरा लोकनि अपन परम्पराक प्रति आलोचनात्मक आस्था रखैत छी। जे सत्य थिक, से तॅ अन्ततः सत्य थिक। आ, ओकर अपन लाभो तॅ छै। आइ धरि दुनिया कहैत छल–मिथिला कें विद्यापति छोडि क’ आर की छै? पद्धतिबद्ध ढंग सॅ उद्घाटित सत्य दुनिया कें जवाब द’ सकैत अछि जे मध्यकालो मे, एक विद्यापतिये नहि, मिथिला कें बहुत किछु छलैक।
सम्पर्क–बदरिकाश्रम, महिषी,सहरसा 852216
मो० 9431413125
email– tara.viyogi@gmail.com


text:
जनकपुरधाम –
पछिला किछु दिनसँ मधेश प्रदेशमे फेरसँ कोरोना संक्रमण बढए लागल अछि तऽ धनुषा प्रशासन सतर्कताक आवाहन केलक अछि ।
मधेश प्रदेशमे जुनके अन्तिम हप्ताधरि शून्य रहल कोरोना संक्रमण फेर बढय लागल जनौलक जिल्ला प्रशासन कार्यालय धनुषा आई नोटिस जारी कऽ शर्त अपनाबयके अपील कएलक अछि ।
फिलहाल covid-19 के संक्रमण दर बढल जा रहल अछि त जिल्ला प्रशासन कार्यालय धनुषा के सहायक मुख्य जिला पदाधिकारी द्वारा जारी अधिसूचना मे सिर्फ मास्क लगा के चलय के, भीड़भाड़ वाला जगह पर बिना काज के नहि जेबाक बात कहल गेल अछि, यदि संक्रमण कें आशंका छै, त तुरंत संक्रमण कें जांच करानाय आ नजदीकी स्वास्थ्य संस्थान मे बूस्टर खुराक कें सेहो लेनाय.
मधेश प्रदेश स्वास्थ्य निर्देशनालयके सफी धनुषाके अनुसार बितल २४ घण्टामे ६ गोटे कोरोना संक्रमित भेल अछि । अहिसँ पहिने पछिला मंगलदिन सेहो मधेश प्रदेशमे ४ गोटेमे कोरोना भाइरस संक्रमित भेल पुष्टि भेल छल ।
एकर संगे मधेश प्रदेशमे सक्रिय कोरोना पॉजिटिव संक्रमितके संख्या ४० पुगलके स्वास्थ्य निर्देशनालय जारी प्रेस विज्ञप्तिमे उल्लेख कएलगेल अछि ।
तहिना पर्साक वीरगंज कस्टम नाका, सिरहाके मदर नाका, रौतहटके गौर नाका आ महोत्तरीके भीतामोठ नाकामे परीक्षण कएलगेल २०३ गोटेमे कोरोना संक्रमण नहि भेटल निदेशालय जनौलक अछि ।
एम्हर, एखनधरि मधेश प्रान्तमे कोरोना संक्रमित भेलसभमे सँ ९७.४ प्रतिशत लोक ठीक भऽ स्वदेश घुरल अछि तऽ कोरोना संक्रमितसभमे २.५६ प्रतिशतके मृत्यु भेल निर्देशनालय जनौने अछि ।


text:
पटना। दू दशक पुरान कैंसर क आखिरकार नीतीश सरकार ईलाज ताकि लेलक। वित्तरहित प्रस्वीकृति प्राप्त निजी माध्यमिक-उच्च माध्यमिक विद्यालय आ डिग्री कॉलेज कए वित्त सहित करबाक जांच क कवायद समाप्त भ गेल आ यदि सब किछु ठीक रहल त 1280 संस्थान कए जनवरी 2010 मे अनुदान भेट जाइत। अनुदान पेबाक फाटक आब खुलि गेल अछि। सरकार एहि मद मे 138 करोड़ क राशि मानव संसाधन विभाग कए थमा देलक अछि।
आधिकारिक तौर पर भेटल जानकारी क अनुसार अनुदान पेबाक इच्छा रखनिहारे 1280 स्कूल आ कॉलेज मे स 95 फीसदी संस्थान क कागजात आ उत्तीर्ण छात्र-छात्रा क रिजल्ट आ नव सत्र मे नामांकित छात्र-छात्रा क सत्यापन भ चुकल अछि। मानव संसाधन विकास मंत्री हरिनारायण सिंह क अनुसार खरमास समाप्त भेला पर 15 जनवरी, 2010 क बाद अनुदान क लेल उचित पाउल गेल संस्थान कए चेक पठेबाक प्रक्रिया शुरू करि देल जाइत। सरकार क एहि फैसला स वित्तरहित संस्थान मे कार्यरत 50 हजार स बेसी शिक्षक आ शिक्षकेत्तरकमर्री कए नियमित वेतन क लाभ भेटत।
राज्य सरकार अनुदान क लेल आवेदन देबा लेल 30 जून, 2009 अंतिम तिथि तय केने छल। इ तय भेल छल जे अनुदान क राशि छात्र क माध्यमिक, उच्च माध्यमिक आ डिग्री परीक्षा क रिजल्ट क परीक्षाफल क आधार पर देल जाइत। पहिल भुगतान वर्ष 2008 क परीक्षा परिणाम पर होइत आ ओकर बाद संस्थान कए सब साल 30 जून तक परीक्षा परिणाम आ हलफनामा क संग अनुदान क लेल आवेदन करैय पड़त। एखन त सरकार मामूली जांच क बाद अनुदान द रहल अछि, मुदा बाद मे सघन जांच मे यदि कागजात मे देल गेल जानकारी गलत पाउल गेल त संबंधित संस्थान अनुदान स वंचित भ जाइत आ ओकरा स देल गेल अनुदान सेहो वापस ल लेल जाइत।
भेटल जानकारी क अनुसार विभाग कए कुल 1280 वित्तरहित प्रस्वीकृति प्राप्त शिक्षण संस्थान स आवेदन भेटल छल। एहि मे 140 डिग्री कॉलेज, 390 इंटर कॉलेज आ 750 निजी हाई स्कूल शामिल अछि। एहि संस्थान मे स 95 फीसदी क कागजात क जांच भ चुकल अछि आ पूर्व मे अस्वीकृत शेष बचल संस्थान क कागजात क दोबारा जांच क काज सेहो 17 दिसंबर तक समाप्त भ जाइत।
विभाग अनुदान क लेल जे फार्मूला तैयार केने अछि ओकर तहत तहत स्नातक स्तर पर प्रति सफल छात्र 8500 टक , 8000 टका व 7500 टका (तृतीय श्रेणी) क दर स प्रति वर्ष अनुदान देबाक प्रस्ताव अछि, जखन कि स्कूल आ इंटर कॉलेज क लेल सपाट तरीका स तीन हजार आ चारि हजार टका प्रति छात्र-छात्रा निर्धारित करि देल गेल अछि। अनुदान राशि स शिक्षक आ शिक्षकेत्तर कर्मचारन्ी कए वेतन देल जाइत। कोनो परिस्थिति मे एकर विचलन नहि भ सकैत अछि। संबंधित विद्यालय क अनुदान क लेल अधिकतम छात्र-छात्रा क संख्या सरकार निर्धारित करत। वित्तरहित डिग्री कॉलेज क शिक्षक कए सब सालक परीक्षा परिणाम क आधार पर वेतन भेटत।


text:
आसनसोल
निर्देशाङ्क: २३°४१′N ८६°५९′E / २३.६८°N ८६.९८°E
आसनसोल (बङ्गाली: আসানসোল) कोलकाताके बाद पश्चिम बंगाल कs सबसं बड़का शहर छी। छोटका नागपुरके पठारके लगभग मध्यमे प्रदेशके पश्चिमी सीमा पर स्थित इ नगर खनिज पदार्थसभमे धनी अछि। अही ठाम सेनेरैल साइकिल कs भारत प्रसिद्ध कारखाना अछि।[१] दस लाखसं अधिक जनसंख्या वला इ महानगर वर्धमान जिला कs एक प्रखंड छी एवं इ भारतके ओ ११ शहरोंमे सं एक छी जे विश्वके १०० सबसे तेजीसं विकसित भs रहल शहरसभक सूचीमे अछि। प्रदेश कs राजधानी कोलकातासं २०० किलोमीटर दूर दामोदर नदी कs घाटीमे स्थित इ नगरके अर्थव्यवस्था कs आधार कोयला एवं स्टील छी।
जलबायु[सम्पादन करी]
बाह्य जडीसभ[सम्पादन करी]
- A complete Portal of Asansol
- Bardhaman District official site
- Asansol विकिभोएज सँ यात्रा सहयोगी
- A Travel Guide on Asansol
एहो सभ देखी[सम्पादन करी]
- ↑ सिंह, विक्रमादित्य (जुलाई १९८४). भू-दर्शिका, भाग-४,५. कोलकाता: भारती पुस्तक मन्दिर. प॰ ९९.
- ↑ "Asansol, India – Monthly - All Weather Averages", Weatherbase, २०१३। Retrieved 31 July 2013.


text:
दशमी सं पहिने किछु युवा लोकनि 'मिथिला यात्रा' पर निकलल छलाह नेपालीय मिथिला मे. निश्चये ई युवा लोकनि आम युवा त' नहिए छलाह, कारण एतेक अवगति भेलनि तखने ई लोकनि ख़ास भ' गेलाह.
'मिथिलाक अनुपम डेग' नामक संस्था दिस सं 3 गोटेक टीम दशमी सं एकदिन पहिने मिथिला यात्रा पर निकलल छलाह जाहि मे पत्रकार ध्रुब झा, निर्देशक/अभिनेत्री सरिता साह आ मैथिली एक्टिविस्ट निराजन झा शामिल छलाह.
सोशल मीडिया पर खूब चर्चित भेल ई यात्रा कतेक तरहक जिज्ञासा जगेने छल. केहन यात्रा, किए यात्रा आदि कतोक प्रश्न लोकक मोन मे उमड़ल मुदा निस्सन किछु नै देखना-बुझना गेल. मिथिमीडिया एहि विषय पर जखन मिथिला यात्री मे सं निराजन झा सं बात केलक त' बहुत किछु स्पष्ट भेल, जे हमरा सभ लेल अनुकरणीय अछि.
यात्राक संबंध मे निराजन कहैत छथि जे ओ लोकनि दशमी सं एकदिन पहिने मिथिला यात्रा शुरू केलनि जे विजयादशमी धरि चलल. ई यात्रा नेपालीय मिथिला मे अपन सभ्यता, संस्कृति, समाज तथा मातृभाषा कें पुनः जागृत आ सबल बनेबाक उदेश्य सं कएल गेल. विभिन्न भू-भाग में लोकक बीच जा अपन माटिक लेल जनजागरण पसारब हिनका लोकनिक मूल ध्येय छलनि.
जें ई लोकनि पत्रकार, कलाकार आ कार्यकर्ताक टीम बनओने छलाह तें ई लोकनि कहनो लोक कें जे जहिना बुझबाक अवगति रखैत अछि, अपन भाषा-संस्कृतिक बात बुझा सकबा मे सक्षम छलाह. ई लोकनि ठाम-ठाम भाषण, गायन, मंचन आदि माध्यम सं लोक कें जगेबाक काज केलनि.
मिथिला मे लोक अप्पन भाषा-संस्कृतिक प्रति उदासीन अछि आ एतहि कार्यकर्ता लोकनि कें काज करबाक बेगरता बूझल जा रहल अछि. ई लोकनि अपन यात्रा मिथिलाक अन्तिम राजधानी सिमरौनगढ सं शुरू क' नेपालक पर्सा जिल्ला होएत झापा जिल्लाक किचकबद्ध मे समाप्त केलनि.
निराजन कहैत छथि जे अपना सभक पुरुखा सभ पहिनहु सँ तीन तरहक मिथिला यात्रा करैत आएल छलथि. जाहि मे मध्य परिक्रमा आ अन्तर्गृही परिक्रमा अखनो जीवन्त अछि. पारम्परिक मिथिला यात्राक उद्देश्य सेहो अपन लोकसभक रंगरूप देखब, लोकवेद सं साक्षात्कार करब आ अपन विशेषता सभक पहिचान करब सेहो छल. ओही काज कें ई लोकनि आगू बढ़ेलनि अछि, जे पुरुखा लोकनि करैत छलाह.
निराजन अपन प्रतिबध्दता जनबैत कहै छथि जे मिथिला सदति सं चलि आएब रहल युद्ध छी. ज्ञानक युद्ध, दर्शनक युद्ध, समाजिक न्यायक युद्ध. ई यात्रा बेर-बेर चलैत रहत.
सोशल मीडियाक जुग आ एखुनका परिस्थिति मे दुनू पार मिथिलाक युवा लोकनिक पहिल काज होइए जे ओ पहिने अपन लोक, अपन भाखा-संस्कृति सं साक्षात करथि. अपनो जागथि, लोको कें जगाबथि. ई देखाउंस लगाबथि, एकरा वायरल बनाबथि. एक बेर फेर मिथिला बनाबथि. जय मैथिली!
— रूपेश त्योंथ


text:
नव दिल्ली : साहित्य अकादेमी द्वारा ऑल इंडिया पोएट्री फेस्टिवल आइसं इम्फालमे आयोजित अछि. 21-22 दिसंबरकें आयोजित एहि दू दिना महोत्सवमे मैथिली दिससं अरुणाभ सौरभ कविता प्रस्तुत करताह. जवाहर लाल नेहरू मणिपुर डांस एकेडमी सभागारमे आयोजित एहि काव्य उत्सवक दोसर दिन मने सोमदिनक तृतीय सत्रमे अरुणाभ मैथिली कविता प्रस्तुत करताह.
एहि कार्यक्रममे देशक अनेक भाषाक कवि लोकनि भाग ल' रहल छथि. कार्यक्रममे विभिन्न भाषाक काव्य पाठ सहित हिन्दी, बांग्ला, तेलगू आ मणिपुरी कवितापर वार्ता आयोजित अछि. संगहि पहिल दिन भरतनाट्यम आ दोसर दिन मणिपुरी नृत्यक कार्यक्रम सेहो राखल गेल अछि. एहि अवसर पर साहित्य अकादेमी द्वारा प्रकाशित साहित्य सस्ता मूल्य पर बिक्री हेतु उपलब्ध होयत.
Tags: हालचाल हालचाल : एहिपार


text:
कर्ण
कर्ण हिन्दू धार्मिक ग्रन्थ महाभारतक सभसँ प्रमुख पात्रसभमे सँ एक छी । कर्णक वास्तविक माता कुन्ती छल ।[१] कर्णक जन्म कुन्तीकें पाण्डु संग विवाह होमए सँ पूर्व भेल छल । कर्ण दुर्योधनक सबसँ परम मित्र छल आ महाभारतक युद्धमे ओ अपन भाइसभक विरुद्ध लड़ल छल । ओ सूर्य पुत्र छल । कर्णकें एक आदर्श दानवीर मानल जाइत छल कियाकी कर्ण कहियो भी कोनो मांगनिहारकें दानमे किछ देब सँ पाछा नै हटल छल चाहे एकर परिणामस्वरूप ओकर अपन प्राण सङ्कटमे कियाक नै चलि जाए ।
कर्णक छवि आईयो भारतीय जनमानसमे एक एहन महायोद्धाक अछि जे जीवन भरि प्रतिकूल परिस्थितिसभसँ लड़ाई करैत रहल । बहुत लोकसभकें एहो माननाए अछि की कर्णकें कहियो ओ सब नै मिल सकल जकर ओ वास्तविक रूपसँ अधिकारी छल । तर्क सङ्गत रूपसँ कहल जाए तँ हस्तिनापुरक सिंहासनक वास्तविक अधिकारी कर्ण छल कियाकी ओ कुरु राजपरिवारसँ छल आ युधिष्ठिर आ दुर्योधनसँ ज्येष्ठ छल, मुदा ओकर वास्तविक पहचान ओकर मृत्युधरि अज्ञात रहल ।
कर्णक छवि द्रौपदीक अपमान कएल गेलाक बाद आ अभिमन्यु वधमे हुनकर नकारात्मक भूमिकाक कारण धूमिल भऽ गेल छल मुदा कुल मिलाए कर्ण एक दानवीर आ महान योद्धा मानल जाइत अछि ।[२]
जन्म[सम्पादन करी]
कर्णक जन्म कुन्तीक मिलल एक वरदान स्वरुप भेल छल । जब ओ कुँवार छल, तखन एक बेर दुर्वासा ऋषि हुनकर पिताक महलमे आएल छल । तखन कुन्ती पूरे एक वर्षधरि ऋषिकें बहुत नीक सँ सेवा केनए छल । कुन्तीक सेवाभावसँ प्रसन्न भऽ हुनका अपन दिव्यदृष्टि सँ देख लेलक की पाण्डु सँ हुनका सन्तान नै भऽ सकत आ हुनका ई वरदान देलक की ओ कोनो भी देवताक स्मरण करि हुनकासँ सन्तान उत्पन्न करि सकैत अछि । एक दिन उत्सुकतावश कुँआरेपनमे कुन्ती सूर्य देवक ध्यान केलक । एहिसँ सूर्य देव प्रकट भेल आ हुनका एक पुत्र देलक जे तेजमे सूर्यक समान छल आ वह कवच आ कुण्डल लऽ उत्पन्न भेल छल जे जन्म सँ ओकर शरीर सँ सटल छल ।
पालन पोषण[सम्पादन करी]
कर्ण गङ्गामे बहैत चलि जा रहल छल तखन महाराज धृतराष्ट्रक सारथी अधिरथ आ हुनकर पत्नी राधा ओकरा देखलक आ गोदीमे उठाए ओकर पालन पोषण करै लगल । ओ दुनू एकरा नाम वासुसेना राखलक । अपन पालनकर्ता माताक नाम पर कर्णकें राधेयक नामसँ सेहो जानल जाइत अछि ।
धनुर्धारी[सम्पादन करी]
सन्दर्भ सामग्रीसभ[सम्पादन करी]
- ↑ Ganguli, Kisari Mohan. The Mahabharata, Book 7: Drona Parva. Netlancers Inc, 2014.
- ↑ Kisari Mohan Ganguli (१८९६), "Mahabaratha ,Digvijaya yatra of Karna", The Mahabharata, Sacred Texts, अन्तिम पहुँच जून ११, २०१५।


text:
विकिपिडिया:मातृभाषा सम्पादनथन
उद्देश्य
- मैथिली विकिपिडियामे उत्कृष्ट मापदण्डक लेख निर्माणक लेल
- मैथिली विकिपिडियामे विश्वस्तरीय लेख निर्माणक लेल
- मैथिली विकिपिडियामे सम्पादनकर्ताक सङ्ख्यामे वृद्धि करवाक लेल
- मैथिली विकिपिडियामे नव सम्पादक आकर्षित करवाक लेल
- ज्ञान अभिबृद्धिक काज हर्षोल्लास आ मनोरञ्जनात्मक तरिकासँ सम्पन्न करवाक लेल
जरुरी तिथिसभ
- सम्पादन कार्यक्रम आरम्भ: २१ फरबरी, २०१८ (००:०० युटिसी)
- सहभागी पञ्जीकरण अन्तिम तिथि: कार्यक्रम अवधि भरि
- सम्पादन कार्यक्रम समाप्त तिथि: २३ फरबरी, २०१८ (२३:५९ युटिसी)
मातृभाषा सम्पादनथनमे कोना सहभागी होएब
मातृभाषा सम्पादनथनमे सहभागी होमएक लेल निम्न बुँदासभ पर ध्यान दी :
- जौं किनको खाता नै बनल होए तँ सर्वप्रथम मैथिली विकिपिडियामे जाए अपन खाता बनाबी
- खाता तयार भेलाक बाद सम्प्रवेश करि एतय जा अपन नाम दर्ता करी ।
के भाग लऽ सकैत छी?
- सम्पूर्ण वर्गक सदस्य लोकनि ई प्रतियोगितामे सहभागी भऽ सकैत अछि ।
लेख मापदण्ड
- ४,००० बाइट्स
- ३०० शब्द
- भाषिक शुद्धता
- तस्वीर, स्रोत आ बाह्य जडीसँ सङ्ग्रहित
पुरस्कार
- एहि कार्यक्रममे भाग लऽ उत्कृष्ट योगदान देनिहार विकिमिडियन्सके पुरस्कार सहित प्रमाण पत्रक व्यवस्था कएल गेल अछि ।
- प्रतियोगिता अवधी भरि सभसँ बेसी लेख सिर्जना करऽवाला योगदानकर्ता पुरस्कृत कएल जाएत ।
- ५ सँ बेसी लेख सिर्जना कएनिहार योगदानकर्तासभ भेल अवस्थामे पुरस्कार ओ सभमे बाँटल जाएत ।
- विकिपिडियाक सम्पूर्ण नियमसभक पालना करल जाएत ।
विजेतासभ
उत्कृष्ट योगदानकर्ता
सम्पर्क
सम्पर्कमे रही मातृभाषा सम्पादनथनक लेल या सहायताक लेल maithiliwiki@gmail.com मे इमेल भेजी ।


text:
लग्नक महत्त्व
मैथिलक विवाहमे शुभ समयक महत्त्व अदौसँ रहल अछि। वर कन्याक राशि आ नक्षत्रक आधार पर ज्योतिषी गुनि कए दिन तकैत छलाह आ संगहि ओहि दिन एक खास समयक निर्धारण सेहो करैत छलाह जे एहि कालमे कन्यादान होएत। जकरा महत्त्व दैत दूनू पक्षक दिस सँ पालन कएल जाइत छल।
जहियासँ सभाक आयोजन आरम्भ भेल तँ लग्न-शुद्धिक परिपालनमे व्यावहारिक असुविधा होमए लागल। कन्यागतक ओतए किनको ई बुझलो नै रहैत छलनि जे आइ हमरा ओतए कन्यादान होएत। सभामे विवाह तय भेल, साँझमे वर आ किछु बरियातीक संग कन्यागत अपना घर पर पहुँचलाह तखनि हुनका घरक लोक कें निश्चितता होइत छलनि जे आइए कन्यादान होएत। एहि स्थितिक वर्णन हरिमोहन झा कन्यादानमे कएने छथि। एहन स्थितिमे लग्नक परिपालन करब कठिन छल, तें केवल विवाहक दिनक परिपालन होमए लागल। आ केवल राति कें विवाह होएबाक परिपाटी आरम्भ भेल।
मुदा आब जखनि पहिनहिंसँ दिन तकाओल रहैत अछि तँ जहिना दिन तकबैत छी तहिना लग्नक सेहो विचार करबाक चाही। जँ पहिनहिंसँ सभटा निर्धारित रहत तँ व्यावहारिक असुविधाक समाधान सेहो कएल जा सकैत अछि।
20म शतीक एकटा घटना सुनल अछि जे एक विवाहमे बरियाती आ वरकें अएबामे विलम्ब भेलनि आ लग्न बीति गेल। मण्डप पर बैसल कन्यादाता घोषणा कएलनि जे आब हम कन्यादान नै करब। आइ विवाह नै होएत। कन्यादाता स्वयं ओहिकालक प्रसिद्ध विद्वान् रहथि तें हुनक एहि घोषणासँ खलबली मचि गेल। मण्डप पर हुनका दिससँ आरो विद्वान सभ रहथि। ओ सभ बुझएबाक प्रयास कएलनि, मुदा शास्त्रार्थ बजरि गेल। आनो लोकसभ तँ बुझिते रहथि जे ठीके लग्न तँ बीति गेल छैक, आ अगिला लग्न विवाहमे विहित नै अछि। तखनि बीचक रास्ता निकालल गेल आ किछु विद्वान् कहलथिन्ह जे लग्न बितलाक बाद कन्यादानसँ जे अशुभ होएबाक सम्भावना छैक तकर शान्तिक लेल हमसभ 10-10 हजार गायत्री-जपक फल एहि कन्याकें दैत छी। ओ लोकनि संकल्प लए ई फल दान कएलनि। ई व्यवस्था भेला पर कन्यादाता मानि गेलाह आ विवाह सम्पन्न भेल।
एकटा दोसर घटना हमर देखल अछि। प्राचीन कालक व्यवस्था छल जे कन्या तुला आ मिथुन एही तीन लग्नमे कन्यादान हो। एकटा विवाहमे नवीन व्यवस्था जाहिमे वृष, धनु आ मीन सेहो ग्राह्य छैक, ताहि अनुसार वृष लग्नमे कन्यादानक समय निर्धारित छल। कन्यागतक दिसक लोक जोर दैत रहथि जे एही मे कन्यादान भए जाए जाहिसँ हुनका बरियातीक स्वागतक लेल बेसी समय भेटनि। वर स्वयं ज्योतिषी रहथि। हुनक इच्छा जे मिथुन लग्नमे विवाह हो। मुदा ओ स्वयं बजताह केना? तखनि हम सभ जे बरियाती रही, तनिक माध्यम सँ कोनो प्रकारें दूनू पक्षक बीच समझौता कराए वृष लग्न बिताओल गेल।
आब अधिकांश मैथिलक विवाहमे लग्नक कोनो गणना नहि होइत अछि। विवाहक राति जखनि सुविधा हो तखनि कन्यादान कराए दियौक। एकर फल होइत अछि जे सभ क्षेत्रमे कन्यागत आ बराइत कें नव-नव फैशन शो करबाक लेल समय भेटि जाइत छनि आ फिजूलखर्ची बढि जाइत अछि। विवाहक विधि गौण आ खेल-टप्पा बेसी होइत अछि। ओ पूरा उपभोक्तावादक चंगुलमे फँसल जा रहल छथि। ई चिन्तनीय विषय थीक। एकरा खतम केने विना दहेजरहित विवाहक कल्पना कठिन अछि। तें हमरालोकनिकें एहि दिस जोर देबाक चाही जे विवाहक शुभ अवसर एकटा वैदिक संस्कार थीक। ओकर शुद्धता, समयक शुद्धता दिस हमरालेकनि कटिबद्ध होइ। जखने विवाहकें एकटा पवित्र संस्कार मानल जाए लागत तखनहिं बेसी लम्फ-लम्फाक दिससँ लोक विरत होएताह आ दहेज बहुत कम भए जाएत। कन्याक महत्त्व बढ़त, भौतिकवादक स्थान पर एकर आध्यात्मिक महत्त्वक मानसिकता जागत आ दहेजक दिससँ मोन टुटत।
लग्न-शुद्धिक सिद्धान्त
दिन-राति मिलाकए 12 टा राशिमे सूर्य रहैत छथि। ई बारह राशि बारह टा लग्न थीक। सूर्यक उदय एक मास धरि एक राशिमे होइत अछि ओएह राशि भेल सूर्योदयकालक लग्न ओतए सँ लग्नक गणना आरम्भ होइत अछि। उदाहरणक लेल मेष संक्रान्तिक बादसँ एक मास धरि अगिला संक्रान्ति धरि सूर्योदय काल में मेष संक्रान्ति रहत आ तकर बाद वृष, मिथुन कर्क ,सिंह, कन्या, तुला, वृश्चिक, धनु, मकर, कुम्भ, मीन राशिमे सूर्यक अवस्थिति रहत। माने जे भरि वैशाख मेषमे सूर्योदय आ ओहिसँ छठम राशि पर सूर्य अस्त होएत। एहि प्रकारें भरि दिन-राति मे औसतन 2 घंटा 30 मिनट धरि एक लग्न रहत। ई काल स्थानक अक्षांशक आधार पर बदलैत अछि। मिथिलाक लेल एकर गणना हमरालोकनिकें डाकक वचन मे सेहो भेटैए।
प्राचीन परम्पराक अनुसार एहि बारह लग्नमे केवल तीन लग्न विवाहक लेल शुभ मानल गेल अछि- कन्या, तुला एवं मिथुन। नाह्निदत्त लिखैत छथि- कन्यातुलामिथुनगे लग्ने विवाहः शुभः। ई भेल उत्तम पक्ष। मध्यम पक्ष भेल जे बादमे तीन टा आरो लग्न कें जोड़ल गेलैक- वृष, धनु आ मीन।
एकर अर्थ भेल जे जँ अगहन मास विवाह होइत अछि तँ वृश्चिक राशि मे सूर्योदय होएत, मेष मे सूर्यास्त होएत आ तकर बाद बीचमे कर्क, आ सिंह लग्नमे विवाह अशुभ होएत। एहि गणनाकें बिसरि जेबाक परिणाम होइत अछि जे भरि रातिक लेल विवाहक समय मानि समयक कोनो प्रतिबन्ध नहिं रहलासँ फिजूलखर्ची बढ़ैत अछि। तें लग्नक शुद्धि सभ केओ अपनाबथि। अतीत मे जे सभक करैत छलाह से जँ बीचमे छोड़ि चुकल छी तँ ओकरा फेर सँ व्यवहारमे आनब नीक बात थीक